Sazdanović: U Šumadiji i Kragujevcu raste broj zaraženih korona virusom - Povezane vesti - Naslovi.net\nSazdanović: U Šumadiji i Kragujevcu raste broj zaraženih korona virusom\nTop press 02.03.2021\nKragujevac – U Šumadiji i Kragujevcu od 20. februara raste broj zaraženih korona virusom, a direktor KC Kragujevac Predrag Sazdanović izjavio je „da su brojevi savršeno jasni ako svakog dana bude pozitivno 25 odsto testiranih“. „Broj… »\nDirektor Univerzitetskog kliničkog centra Kragujevac Predrag Sazdanović dao je punu podrška medicinskom delu Kriznog štaba za uvođenje policijskog časa. Epidemijska situacija u Šumadiji i Kragujevcu je i dalje nestabilna. Od 20. februara raste broj… »\nEpidemijska situacija u Šumadiji i Кragujevcu je i dalje nestabilna, piše RTS. Od 20. februara raste broj zaraženih, dnevno se u gradu beleži više od 100 zaraženih. Direktor КC Кragujevac Predrag Sazdanović kaže za RTS da su brojke savršeno… »\nGlas Šumadije 02.03.2021\nU Univerzitetskom kliničkom centru u Kragujevcu hospitalizovana su 203 pacijenta zbog kovid-19, a 50 je na nekom obliku intenzivne nege, izjavio je danas direktor ove ustanove Predrag Sazdanović. Sazdanović je za RTS izjavio da je posebno teška… »\nSazdanović: Među zaraženima najviše adolescenata\nSazdanović: Brojevi savršeno jasni, podrška medicinskom delu\nU Šumadiji i Kragujevcu od 20. februara raste broj zaraženih korona virusom, a direktor Univerzitetskog kliničkog centra Kragujevac Predrag Sazdanović izjavio je da su brojevi savršeno jasni ako svakog dana bude pozitivno 25 odsto testiranih. “Broj… »\nSazdanović: Puna podrška policijskom času, čitave porodice u bolnici\nEpidemijska situacija u Šumadiji i Kragujevcu je i dalje nestabilna. Od 20. februara raste broj zaraženih, dnevno se u gradu beleži više od 100 zaraženih. Direktor Univerzitetskog kliničkog centra Kragujevac Predrag Sazdanović kaže za RTS da su… »\nU centar 02.03.2021\nDirektor Kliničkog centra Kragujevac, Predrag Sazdanović, kaže za RTS da su brojke savršeno jasne ako svakog dana bude pozitivno 25 odsto testiranih. „Broj zaraženih među adolescentima je najveći, imamo hospitalizovane relativno mlade, oni vrše… »\nSazdanović: Puna podrška uvođenju policijskog časa, na lečenju veliki broj mladih\nBEOGRAD – U Šumadiji i Kragujevcu od 20. februara raste broj zaraženih korona virusom, a direktor KC Kragujevac Predrag Sazdanović izjavio je da su brojevi savršeno jasni ako svakog dana bude pozitivno 25 odsto testiranih. “Broj zaraženih među… »\nRitam grada Kg 02.03.2021\nEpidemiološka situacija u Šumadiji i Kragujevcu je i dalje nestabilna. Od 20. februara raste broj zaraženih, dnevno se u gradu beleži više od 100 zaraženih. Direktor Univerzitetskog kliničkog centra Kragujevac Predrag Sazdanović kaže za RTS da su… »\nVeliki park 02.03.2021\nSazdanović: Od 20. februara raste broj zaraženih u Kragujevcu; puna podrška Kriznom štabu\nDirektor Kliničkog centra Kragujevac Predrag Sazdanović izjavio je danas za RTS da su u toj ustanovi zbrinuta 203 kovid pacijenta, od kojih je četvrtina na intezivnoj nezi. Epidemijska situacija u Šumadiji i Kragujevcu je i dalje nestabilna Od 20… »\nU Institutu za majku i dete manje dece inficirane koronavirusom\nNovi magazin pre 20 minutajoš 13 povezanih\nMinistar Vulin: Veštačenje pokazalo više različitih DNK na mašini za mlevenje mesa nađenoj u Ritopeku\nVesti online pre 21 minutajoš 12 povezanih\nDanas od države još 130 evra: Počinje isplata drugog minimalca, a evo šta to znači za 1,1 milion zaposlenih\nTop press pre 20 minutajoš 8 povezanih


Ruska vojna štampa kritikuje mali nalet srpskih pilota lovaca | Novinska agencija Beta\nDRUšTVO | 09.10.2017 10:35 > 09.10 10:37\nRuska vojna štampa kritikuje mali nalet srpskih pilota lovaca\nRuski vojni časopis "Krasnaja zvezda" ocenio je, povodom nedavno završene vazduhoplovne vežbe "Bratstvo avijatičara Rusije i Srbije BARS", da je obuka u ruskom i srpskom vojnom vazduhoplovstvu "radikalno različita" jer srpske kolege imaju mali godišnji nalet od oko 20 časova. "Treba imati na umu da je sistem obuke u ruskom i srpskom ratnom vazduhoplovstvu radikalno različit, jer oni imaju manje naleta", rekao je za taj časopis neimenovani ruski pilot, učesnik vežbe "BARS 2017".\nOn je rekao da srpski piloti imaju mali godišnji nalet od svega 20 časova leta i da je ta činjenica uzeta u obzir prilikom planiranja zadataka.\nIsti list i ranije je imao slične primedbe prilikom zajedničkog uvežbavanja pilota dve zemlje.\nPrilikom vežbe "BARS 2015", u oktobru 2015, na samom početku izveštaja "Krasnaje zvezde" novinar tog lista primetio je da je prosečna starost pilota lovačke avijacije Vojske Srbije oko 40 godina.\n"Prosečna starost srpskih avijatičara je oko 40 godina. Neki od njih su učestvovali i o odbrani od NATO napada na Beograd 1999. godine. Naši prvoklasni vojni piloti imaju osam do deset godina manje od svojih kolega iz Srbije", navedeno je u tom tekstu.\nTada je takodje navedeno da srpski piloti imaju po 12 sati godišnjeg naleta, za razliku od ruskih kolega koji godišnje u vazduhu provedu izmedju 100 i 150 sati, zbog čega je unapredjenje letačkih veština njihov prioritet.\nTaktička letačka vežba "BARS 2017", u kojoj su ruski i srpski piloti uvežbavali gadjanja, raketiranja i bombardovanja zemaljskih ciljeva iz lovaca MiG-29 i helikoptera Mi-8, završena je 7. oktobra posle trodnevnih aktivnosti na aerodromu kod Voronježa. Piloti su tokom vežbe obavili 75 poletanja, proveli u vazduhu više od 91 časa i dejstvovali sa 1.096 komada municije, raketa i avio-bombi.\nNa vežbi je učestvovalo 14 pilota Ratnog vazduhoplovstva i protivvazduhoplovne odbrane (RV i PVO) Srbije.\nHari i Megan ostaju bez titule kraljevskog visočanstva, moraju da ...\nPolicija Srbije uhapsila Srbina zaposlenog u Kosovskom birou za ...\nProtest: Gradjani ispred Hrama Svetog Save čekaju da zapale sveće ...\nOperater Supernova od danas ne emituje N1 i druge kanale United ...


Cakaj optužio Srbiju da pasivizacijom adresa Albanac u Medvedji sprovodi etničko čišćenje - JUGPRESS\nCakaj optužio Srbiju da pasivizacijom adresa Albanac u Medvedji sprovodi etničko čišćenje\nPostavio: Jugpress 23 Novembra, 2020\nVršilac dužnosti ministra spoljnih poslova Albanije Gent Cakaj optužio je Srbiju da sprovodi još jedno etničko čišćenje Albanaca uz obrazloženje da se ovog puta to sprovodi birokratskim akcijama.\nOn je u intervjuu za Euronevs Albania rekao da taj proces “traje od 2011. goidne”.\n” U ime provere adresa ako se Albanci ne nalaze na mestima gde su prijavljeni oni se registruju kao raselkjeni i vrši se pasivizacija njihove adrese a kao rezultat toga oduzima im se pravo glasa”, rekao je Cakaj.\nOn je proces pasivizacije adresa povezao sa loklanim izborima u Medvedji 2015. godine kada , kako ej rekao “Albancima iz Preševske doline koji žive na Kosovu nije bilo dozvoljeno da glasaju nakon zatvaranja granice”.\nCakaj je rekao i da “ovim tempom pasivizacije adresa postoji rizik da će Albanci dostići manje od 15% stanovništva Medveđe i da albanski jezik više neće biti zvanični jezik”.\nOn smatra da su ove aktivnosti Srbije na proveri stvarnog mesta boravka “etničko čišćenje prerušeno u birokratiju“ i „dobro promišljeni državni napor da smanji politički uticaj Albanaca“.\nCakaj, koga su prošle nedelje albanski odbronici koji čije jednoetničku vlast u Bujanovcu, proglasili počanim gradjaninom te opštine, je rekao da bi oko ovog pitanja “trebalo da se uzbuni međunarodni faktor i da Savet Evrope reaguje a da bi time trebalo da se bavi i evropska komisija .\nCakaj je rekao i da je njegov sastanak sa ministrom inostranih poslova Srbije otkazan jer država Srbija odbija da da dozvolu za otvaranje albanskog konzulata u Bujanovcu.\nSuprotno dosadašnjim stavovima premijera Albanije Edija Rame, Cakaj ne smatra da je Srbija sprema za bilatelarnu saradnju.


Eksplozija u fabrici oružja "Tara": Vještačenje povjereno i Nacionalnom kriminalističko tehničkom centru u Beogradu\nOsnovno državno tužilaštvo u Bijelom Polju intenzivno sprovodi izviđajne radnje povodom eksplozije u fabrici oružja "Tara" u Mojkovcu, koja se dogodila 29. januara ove godine u kojoj su preminula dva radnika, Radovan Čobeljić i Maksim Vujičić.\nJedan dio materijalnih dokaza izuzetih sa mjesta događaja upućen je na vještačenje u Foreznički centar u Danilovgradu, a drugi je predat Nacionalnom kriminalističko-tehničkom centru (NKTC) u Beogradu, čiji je ekspert izvršio pregled određenih tragova u objektu gdje se desila eksplozija.\nKada Foreznički centar u Danilovgradu sačini svoj nalaz i mišljenje izuzetih materijalnih dokaza, NKTC će dati svoj konačni sveobuhvatni nalaz.\nNalaz sa mišljenjem vještačenja biće kompletiran i obdukcionim nalazom od strane Zavoda za patologiju i sudsku medicine VMA u Beogradu, gdje je rađena obdukcija dvojice nastradalih radnika.\nInače, tokom dosadašnjih izviđajnih radnji saslušano je sedam osoba, a kako je saopšteno u Osnovnom tužilaštvu u Bijelom Polju, slijedi saslušanje još određenih osoba.\nEksplozija u fabrici oružja "Tara" je bila četvrta u posljednje tri godine, u kojima su smrtno stradale tri osobe dok je više njih povrijeđeno.\nViše iz ove kategorije « Zoran Ulama o sinovcu koji je optužen za ubistvo Medina: To je dobro dijete, nadam se da će se dokazati da nema veze s ovim Pljevljak prijetio inspektoru: Nađite mi pištolj da ga upucam »


Matić: "Navikli smo na vanredne situacije" | Donacije.rs\nMatić: "Navikli smo na vanredne situacije"\nGlavni i odgovorni urednik B92 i predsednik UO Fonda B92 Veran Matić podseća da B92 ima tradiciju u akcijama ovog tipa, i da je još Radio B92 organizovao akcije za proterane iz Hrvatske za vreme “Oluje”. “To je tada bio veliki podvig i veliko iskustvo, osećamo se gotovo rutinski u ovim situacijama”.\nMatić je istakao da je ekipa Fonda B92 vrlo posvećena, da reaguje u trenutku i kreće odmah u organizovanje. Naglasio je značaj volontera, i dodao da njih 50-ak rade u Rexu, u Jevrejskoj 16, na prikupljanju pomoći za stanovnike sa područja pogođenih poplavama. “Volonteri pomoć odmah pakuju i distribuiraju dalje”.\nKako je rekao, Fond B92 je do sada prikupljao gotovo sve što su građani donosili, osim odeće, jer su informacije koje su pristigle ukazivale na to da odeće ima i previše.\nMi smo prikupljenu pomoć distribuirali institucijama koje su nam to tražile, kao što je Krizni štab, kazao je Matić. Dodao je i da je pomoć slata u mesta za koja su sami proverili da su kritična, a u koja je stiglo manje pomoći…\nNa primer, danas smo poslali pomoć Smederevskoj Palanci, poslali smo im vodu koju smo kupili po prodajnoj ceni, dakle to niko nije donirao, kaže Matić.\nTakođe je podsetio da je Fond B92 humanitarna organizacija regionalnog karaktera, tako da je deo pomoći koja je ovih dana prikupljena poslata i u Banjaluku. Poznato je da mi pomažemo i izvan naših granica, a pomoć Banjaluci je bila i po želji određenih donatora, kazao je.\nŽelimo da se specijalizujemo za one potrebe koje imaju deca, majke, poznati smo po “Bici za bebe” i “Bici za porodilišta” i želimo na dugi rok da se fokusiramo na te, njihove potrebe, kaže Matić.\nOn je istakao da je još najpotrebnija hrana i higijena za bebe, ali da je neophodno i obezbediti smeštaj nekim evakuisanim majkama sa decom.\nFond B92 sarađuje i sa organizatorima festivala MAD, pa svaki posetilac koji sutra donese po paket pelena – time stiče i ulaznicu za ovu manifestaciju.\nMatić je napomenuo da nije dovoljno samo ovih dana obezbediti neophodnu pomoć bebama i majkama. “Roditelji će se vraćati u Obrenovac, tamo već neće imati krevetac, kolica za bebe i sve potrebno… I mi sada krećemo da prikupljamo tu pomoć, kako bi njihov život u Obrenovcu mogao da se normalizuje…Naravno, i u drugim gradovima”.\nKaže da ima već spremnih za dalje donacije.\n“Ja se nadam da ćemo napraviti takvu organizaciju, mi radimo na duge staze, ne čak ni na više meseci, već na više godina”, naglasio je.\n“Fond B92 ima veliki kredibilitet, jer smo veoma transaparentni u onome što radimo, i što smo radili sa porodilištima”, kaže Matić i dodaje da imaju donatore koji žele da se akcije nastave, i da je u planu online slots da se završe još dva porodilišta, za šta su najavljene donacije od 100.000 evra.\nPored svoje donacije jedna kompanija je čak predložila sama da njeni zaposleni budu i aktivisti, i ponudila se da to predloži i svojim partnerima, ispričao je.\nNadam se da ćemo, sa iskustvom koje do sada imamo, napraviti dobru akciju, dodaje Matić.\nMi dugoročno planiramo, već iduće nedelje će biti pušten portal donacije.rs, koji će biti jedan generator prihoda… Fond i B92 organizuju veliki broj akcija, manifestacija, možda vrlo brzo nastane i letnja verzija Ulice otvorenog srca… Ako mi, koji organizujemo, zastanemo sa motivacijom, staće akcija… Ali, ako mi uvek budemo imali kreativne manifestacije, mislim da će to sve biti uspešnije, nego da se pusti po inerciji”.\n“Jako je važno da se prepozna ogroman kapacitet ljudi izvan naše zemlje”, kaže Matić.\nNa konstataciju da pomoć iz inostranstva vrlo često čeka jako dugo na granicama, Matić kaže da je svestan toga da je organizacija društva veoma loša i veoma slaba… “Ako imate tu vrstu aljkavosti na višim nivoima, onda, i u ovim situacijama, niže institucije ne funkcionišu na pravi način, nema fleksibilnosti, ali tu polako dolazi do uhodavanja…”\nFond B92, kako je rekao, sarađuje sa svim organizacijama, i to sa onima koji su najbolji distributeri pomoći u datom trenutku, a Crveni krst je jedan od kanala…\nGovoreći o problemima koji nastaju na terenu, prilikom distribucije pomoći, a o kojima se u javnosti ovih dana pričalo, Matić kaže da bi bilo jako važno kada bi Crveni krst našao transparentniji način na koji radi i kojim će da raspoređuje pomoć. To je važno, kako je istakao, kako bi ostala neka vrsta vere u takve institucije i u humanitarni rad, uopšte. On je naglasio da se poverenje teško gradi, ali se jako brzo ruši.\nNa našoj televiziji emitovan je prilog gde jedna devojka priča o tome kako je raspodeljena pomoć u Krupnju, i da su mnogi, kojima je ona najpotrebnija, ostali bez nje, dok su drugi gomilali i pravili zalihe.\nNa to je Matić rekao da je jako bitna čvrsta organizacija, ali da je vrlo bitna, u tom delu priče, i lokalna samouprava – da se takve ružne slike ne bi javljale. Ocenio je da je zato potrebno da se neki ljudi sklone, i da se postave oni koji se bolje razumeju i koji sposobno mogu da reše situacije. Primer za to je, kako je naveo, postavljanje generala Dikovića za šefa gradskog štaba za vanredne situacije u Šapcu.\nDržava mora da uspostavi veoma ozbiljnu strukturu insstitucija i ljudstva, jako puno novca postoji i u Evropskoj komisiji, a mnoga sredstva nisu dobijena zbog toga što nije bilo projekata, kaže Matić. On dodaje da je sada na državi da se dobro uradi ekspertiza, da se to pretoči u projekte i da se i na taj način obezbedi novac od EU.\nDrugi prioritet države treba da bude mobilizacija, kao i da se unaprede efikasni načini prikupljanja pomoći, kaže Matić.\nDovoljna bi bila i samo umerena pomoć nekoga od njih spolja, na duži vremenski period to je veoma značajno.\nMatić dodaje da država mora da krene u sanaciju, ali podseća i da država mora da nastavi sa reformama… “Te dve stvari moraju da budu komplementarne, katastrofa ne sme da bude alibi”, zaključio je Matić.\nfond b92poplaveveran maticvolonteri


Novaković (DS): Gradska vlast u Novom Sadu dodeljuje poslove izgradnje garaža privatnicima | Autonomija\n“To će nesumnjivo privatnicima omogućiti da dobro zarade, a sigurno će poskupiti uslugu parkiranja u gradu”\nPredsednik Pokrajinskog odbora Demokratske stranke (DS) Nebojša Novaković optužio je danas gradsku vlast u Novom Sadu da kroz model javno-privatnog partnerstva dodeljuje poslove za izgradnju javnih garaža već unapred poznatim privatnim investitorima.\nNovaković je u saopštenju za javnost naveo da taj model rada može postati model rada vlasti u celoj Vojvodini i dodao da su ljudi koji stvarno upravljaju Srpskom naprednom strankom u Vojvodini već odredili novosadskog gradonačelnika Miloša Vučevića za novog predsednika Pokrajinske vlade.\n“Skandalozni plan izgradnje 12 javnih garaža u privatnom vlasništvu koji upravo ovih dana realizuje gradska vlast u Novom Sadu na čelu sa Vučevićem može se posmatrati i kao pokazna vežba za ono što će od proleća uslediti u čitavoj pokrajini”, kazao je Novaković.\nOn je naveo da se koncesija privatnicima daje na 43 godine, što je kako je ocenio, neprihvatljivo dugo.\n“Objašnjenje kako se došlo do tog roka je za anale štetnih poslova vlasti. Kažu da se privatnom investitoru mora ostaviti rok da otplati kredit kojim će finansirati izgradnju garaže, što znači da vlast unapred zna da taj privatni vlasnik nema sopstvenog novca za investiciju. Budući da znaju da će sve finansirati iz kredita, pretpostavljam da znaju i ko su ti investitori”, kazao je Novaković.\nPrema njegovim rečima, privatni partner se uključio u “igru” tako što gradska vlast odustaje od investiranja u garaže i čitav posao uređenja i naplate parkiranja u javnim garažama prepušta privatnicima putem koncesije.\n“To će nesumnjivo privatnicima omogućiti da dobro zarade, a sigurno će poskupiti uslugu parkiranja u gradu”, ocenio je Novaković i dodao da će saučesnici u tom poslu “dalje devastacije Vojvodine” i njenih institucija biti svi koji na posredan ili neposredan način pomognu režimu da ostvari svoju kadrovsku i biznis kombinaciju.\n“Gradska vlast u Novom Sadu za više od sedam godina nije započela izgradnju nijedne garaže mada planovi izgradnje postoje još iz perioda prethodne vlasti. Sada se vidi i zašto je tako, kada se sve predaje privatnicima”, rekao je Novaković.


Vesti online / Vesti / Srbija / "Jevreji u Srbiji su bezbedni"\nSve više Jevreja seli se u Izrael zbo nebezbednosti, ali to ne važi za Srbiju\n- Nažalost, Evropa je u velikoj krizi po pitanju poštovanja prava manjina - rekao je Salom za Radio-televiziju Srbije povodom 27. januara - Međunarodnog dana sjećanja na žrtve holokausta.\nSalom je ukazao da su Jevreji u Evropi i dalje manjina "koliko god da ih ima" i da je desnica, pogotovo u zapadnoj Evropi, pojačala negativan odnos prema njima, pa se Jevreji više ne osećaju sigurno ni u Švedskoj, Danskoj ili Norveškoj.\nPrema njegovim rečima, "u Srbiji nema tih problema, u smislu da neko razmišlja da se iseli zbog antisemitizma", ali postoje problemi ekonomske prirode.\nDodajući da u Srbiji "ima određenih tekstova, knjiga sa naznakama desnog, nažalost više prema Romima koji su uočljiviji kao marginalizovana grupa", on je rekao da Jevreji, zajedno sa romskom zajednicom i drugima, pokušavaju da prevaziđu te probleme.\n- Najvažnije je da se mladi edukuju, ne samo mladi Jevreji i Romi već i opšta zajednica - izjavio je Salom i objasnio da Ministarstvo prosvete i nauke ima tim koji se bavi tom vrstom edukacije.\nOn je ocenio da bi i Sveti Sava, čiji se danas dan obeležava, da je danas živ, bio istog mišljenja o važnosti poštovanja različitosti, toleranciji i ljubavi prema svima.\nSVET "Kurc predvodi borbu protiv antisemitizma u Evropi"\nSVET Netanjahu pozvao Jevreje: Izrael je vaš dom\nUtorak 27.01.2015. 17:35\nA ko to pa u Srbiji nije bezbedan.Čak i ko,ljači ustaa,e i žvalavi ši,ptari a što ne bi Jevreji ni krivi ni dužni.


Mehmedagiću malo 60.000 maraka za reprezentaciju - Glas Srpske\nSrna 19.09.2018 12:34\nSarajevo - Pokušaj direktora Obavještajno-bezbjednosne agencije (OBA) BiH Osmana Mehmedagića da ozakoni prijedlog o troškovima reprezentacije te agencije u iznosu od čak 120.000 KM je propao jer to nije prihvaćeno na posljednjoj sjednici Savjeta ministara BiH.\nIz dokumenata koje je potpisao Mehmedagić vidi se da je on Savjetu ministara podnio inicijativu za donošenje pravilnika o izmjenama i dopunama Pravilnika o korišćenju sredstava za reprezentaciju.\nTaj Mehmedagićev prijedlog prethodno je podržao i Izvršni obavještajni odbor zaključkom donesenim na sjednici održanoj 18. jula. Na čelu tog odbora je predsjedavajući Savjeta ministara BiH Denis Zvizdić.\n- Donošenjem tog pravilnika OBA bi se odobrilo povećanje sredstava za reprezentaciju sa sadašnjih 60.000 na 120.000 maraka. Važećim pravilnikom Agenciji je odobreno 60.000 maraka za potrebe reprezentacije na godišnjem nivou, što se pokazalo kao nedovoljno za troškove međunarodne saradnje OBA - napisao je Mehmedagić u inicijativi.\nMehmedagić to pravda “rastućim trendom saradnje” koji je, kako navodi, “pokazao da je iznos od 60.000 maraka nedovoljan za finansiranje kontakata rukovodstva OBA i Kancelarije za saradnju sa partnerskim službama, međunarodnim organizacijama, te domaćim službama i institucijama”.


\tDr Bogdanović kozmetika – Budi lepa\nKada doktori medicine izgrade svoje ime i status u ovoj oblasti – sve češće kao sledeći korak vidimo kreiranje vlastitog kozmetičkog brenda. U svetu su brendovi sa predznakom “Dr” brojni, kod nas još uvek retki: prvi su sa vlastitom linijom krenuli dr Miodrag i dr Milan Colić sa Dr Colić kozmetikom. Od nedavno je to učinila i dr Svetlana Bogdanović, osnivač Poliklinike Diva, kreirajući”Dr Bogdanović Care” liniju. Zašto?\nPrvo, kozmetika je logičan poslovni potez ljudi koji se bave lepotom i koji imaju dugo iskustvo u ovoj oblasti. Dr Bogdanović se kao plastični hirurg susreće sa pacijentkinjama duže od 25 godina, sa njihovim željama da izgledaju mlađe i negovano, njihovim dilemama oko botoksa, hijalurona ili niti… njihovim stalnim pitanjima čime da se neguju da bi im koža izgledala što lepše a rezultati tretmana trajali što duže.\nWeleda Blaga pena za čišćenje lica


Sektor osiguranja će zbog pandemije izgubiti 203 milijarde dolara – Bankar.me\nMay 14, 2020 Članci, OSIGURANJE, PLANETA, SVE VIJESTI, SVIJET Leave a comment\n“Sektor osiguranja u svijetu plaća odštetu firmama i osobama pogođenim Kovidom-19, koristeći se velikim brojem različitih polisa”, objasnio je Džon Nil, generalni direktor Lojdsa iz Londona prenosi N1.\nSam Lojds, jedna od najstarijih institucija u londonskom poslovnom kvartu Siti koja potiče još iz 17. vijeka očekuje plaćanje naknada između tri i 4,3 milijardi dolara za svoje klijente u svijetu.\nTaj trošak za Lojds je sličan trošku koji je imao posle 11. septembra 2000. za terorističke napade u SAD, kada je iznos bio 4,7 milijardi dolara, ili za vrijeme uragana 2017. godine, kada je bio 4,8 milijardi dolara.\nOsiguravajuće društvo navodi da je još teško procijeniti tačan ekonomski i socijalni uticaj Kovida-19, obzirom na obim i kompleksnost šoka, ali očekuje da će ukupan trošak za sva osiguravajuća društva biti viši nego što je bio za te događaje.\nPOJMOVIgubitak osiguravajućih kuća sektor osiguranje\nPrevious Šta kad bi vojni budžeti bili usmjereni na zdravstvo? (infografika)\nSljedeći Prepuni tankeri: Svijetu prijeti nova ekološka katastrofa


Potpisani ugovori za izgradnju još 14 bujičnih brana u Srbiji\nOvim ugovorima UNDP u Srbiji podržava napore Vlade Republike Srbije i opština koje su najviše postradale u prošlogodišnjim poplavama da, nakon inicijalne faze oporavka od nastalih šteta, nastave zajedničke aktivnosti na izgradnji dugoročne otpornosti lokalnih zajednica i njihove zaštite od budućih poplava.\nIzgradnja ovih brana, kao i prateće čišćenje ukupno 2 kilometra vodotokova II reda, realizuje se u okviru šireg projekta ukupne vrednosti 1,5 milion dolara. Projekat se sprovodi u saradnji sa Ministarstvom za državnu upravu i lokalnu samoupravu i Kancelarijom Vlade Republike Srbije za pomoć i obnovu poplavljenih područja.\nUgovore je sa izvođačima radova, preduzećima SADE i Autotransport, potpisala Irena Vojačkova-Solorano, Stalna koordinatorka Ujedinjenih nacija i Stalna predstavnica UNDP-a u Srbiji.\nZajedno sa Ivanom Bošnjakom, Državnim sekretarom u Ministarstvu za državnu upravu i lokalnu samoupravu, ona je podvukla prioritete kojima svi partneri u projektu daju veliki značaj – brzina i kvalitet, naglašavajući očekivanje da će predmetni objekti biti gotovi do obeležavanja godišnjice prošlogodišnjih poplava – u maju tekuće godine.\nOvom prilikom su takođe potvrđeni i ugovori sa preduzećem “Srbijavode”, koje će vršiti nadzor u postupku izrade bujičnih brana, kao i sporazumi o održavanju brana između Kancelarije za pomoć i obnovu poplavljenih područja i osam opština u kojima će iste biti izgrađene.


Udruženje za bezbednost i zdravlje na radu Srbije » Užas u Beogradu: Otkačio se lift i povredio pet radnika\n/ HRONIKA / Užas u Beogradu: Otkačio se lift i povredio pet radnika\nUžas u Beogradu: Otkačio se lift i povredio pet radnika\nAndrijana Tomic on 17/08/2016 - 10:04 am in HRONIKA\nPet osoba je povređeno kada se otkačio lift na gradilištu u ulici Salvadora Aljendea.\nNa gradilištu u Salvadora Aljendea, kod broja 28, otkačio se lift visine četiri metra u 16.58 i tom prilikom povredio četvoricu radnika na gradilištu, koji su sa povredama nogu prevezeni u Kliničko-bolnički centar Zvezdara – rekla je za Telegraf portparolka Hitne pomoći Nada Macura.\nIz Inspektorata rada su saopštili da su u ovoj nesreći teže povređena dva, a lakše tri radnika.\nKako su naveli, radnici su u ponedeljak “samoinicijativno odlučili da se sa objekta koji se nadziđuje spuste platformom za podizanje tereta koja se srušila kada su bili između prvog i drugog sprata”.\nDodaje se da “radovi nisu bili prijavljeni”, a radnike je angažovalo preduzeće “Cvet DMB inženjering”. Inspektori rada su došli i započeli nadzor i po utvrđivanju činjenica‚ inspekcija će preduzeti zakonske mere.\nInspekcija rada Lift Platforma Povrede\nInspektori rada proveravaju pekare: Nastavlja se borba protiv sive ekonomije\n17/08/2016 - 1:28 pm


Toyota ponovo ispred Volkswagena po pitanju prodaje - Vrele gume\njan. 28, 2021 u 1:39 pm\n28 januara, 2021 nema komentaraACEAAudiLexusprodaja automobilaToyota MotorVW Grupa\nToyota je pretekla Volkswagen grupu, tako da je 2020. završila kao automobilska kompanija s najboljom prodajom na svetu\nJapanski proizvođač se ponovo našao na čelnoj poziciji nakon pet godina.\nProdaja Toyote u 2020., uključujući i Lexus, Daihatsu i Hino, pala je za 11 odsto na 9,53 miliona jedinica. Ukupan broj isporuka VW grupe je pao za 15 odsto na 9,31 milion primeraka (u brojku su pored Volkswagena uključeni i Audi, Porsche, Škoda, Seat, kao i Scania i MAN).\nU suštini, obim gubitka prodaje je u velikoj meri bio određen intenzitetom uticaja pandemije koronavirusa na izvesne regione.\nKao što znamo, VW dominira u Evropskoj uniji, gde je prodaja u sektoru putničkih automobila pala za čak 24 odsto, na ispod 10 miliona jedinica u 2020., po podacima industrijske asocijacije ACEA. Plasman VW grupe je pao za 15 odsto, što je najgore izdanje nemačkog konglomerata u gotovo 10 godina.\nS druge strane, Toyota je prisutnija u SAD, gde je ukupna prodaja automobila pala za 15 odsto u 2020. Mada ova zemlja ima najveći broj zaraženih i preminulih od posledica infekcije Kovidom-19, u njoj nisu bile uvođene restriktivne mere kao u Evropi.\nŠef VW grupe, Herbert Dis, pokrenuo je strateške promene nakon što je preuzeo kormilo koncerna 2018., fokusirajući se na podizanje profitabilnosti a ne na što veće prodajne brojke. VW-ov povrat sredstava iz prodaje je zaostajao za Toyotinim godinama, a pad tržišta pruzorokovan pandemijom, zapravo je razotkrio relativno visoke troškove nemačkog giganta.\nPre 2020., VW je nadmašivao Toyotu po prodaji svake godine od 2015. Međutim, prošlogodišnji rezultati bi mogli biti indikativni na dugoročnom planu, kažu analitičari. Dok se očekuje da VW privremeno pretekne Toyotu ponovo u 2021., japanska kompanija bi trebalo da bude bolja svake naredne godine zaključno s 2025., kaže IHS Markit.\nVolkswagenovo forsiranje prodaje što većeg broja elektrifikovanih vozila bi trebalo da dovede do skoka ove godine, ali produžene vanredne mere i zatvoreni prodajni saloni na domaćem tržištu će nastaviti da vrše negativan uticaj.\nTakođe, Toyota će nastaviti da uživa u jakoj prodaji na ključnim tržištima, japanskom i američkom. U Kini, koja je glavno Volkswagenovo tržište, Japanci bi trebalo da pruže „jak otpor“ kroz lansiranje više električnih i SUV modela u skladu s lokalnom potražnjom.\nMada će se prisustvo izvesnih faktora poput nastavka širenja virusa i globalne nestašice čipova nastaviti u 2021., IHS Markit procenjuje da će se prodaja automobila stabilizovati na 84,4 miliona jedinica sa 76,8 iz 2020. Očekuje se da globalna prodaja automobila dostigne 94,8 miliona 2025.\nIpak, u Toyoti ističu da im nije glavni cilj da budu ispred VW-a. „Naš fokus nije na vodećem mestu na rang listi već na usluzi našim kupcima“, rekla je portparolka japanske kompanije.\nTagoviACEAAudiLexusprodaja automobilaToyota MotorVW Grupa\nRenault lansirao Kiger krosover za široke narodne mase


Politika Autor:Nataša Latković03. feb. 202120:20 > 20:2418 komentara\nUkoliko bi u nedelju bili održani izbori, za vladajuće stranke SNS, SPS i SPAS glasalo bi ukupno 57,5 odsto građana, dok bi opoziciju podržalo 33,2 odsto glasača, proizilazi iz istraživanja Nove srpske političke misli. Ono je pokazalo da promenu vlasti u Srbiji želi ukupno 39,1 odsto birača, dok je 43,1 odsto građana zadovoljno aktuelnom vlašću.\nIstraživanje Nove srpske političke misli rađeno je od 2. do 12. januara, telefonskim putem, a u njemu je učestvovalo 900 ispitanika. Njegovi rezultati biće objavljeni u novom broju nedeljnika „Vreme“.\nSudeći po ovom istraživanju, da se sledeće nedelje održavaju izbori, za stranke vladajuće koalicije – SNS, SPS i SPAS glasalo bi 57,5 odsto birača. Ukupno 20,8 odsto građana u anketi izjasnilo se da bi glasalo za opoziciju, ali ne znaju tačno za koga, dok bi se 12,4 odsto birača opredelilo za opozicione stranke koje su bojkotovale izbore.\nOko 6,8 odsto podrške u ovom istraživanju dobile su stranke koje su izašle na izbore, a nisu prešle cenzus, dok bi za stranke manjina glasalo 2,5 odsto građana.\n„U prorežimskim istraživanjima oko 57 odsto građana podržava samo SNS, a po našem ih toliko podržava sve vladajuće stranke zajedno. Dakle ovaj rezultat treba gledati u kontekstu zbirnog, dok je opozicija ‘razbijena’ na one koji su za bojkot i one koji su za opoziciju, ali ne znaju tačno za koga. I među onima koji su izašli na izbore, a nisu prešli cenzus, ima opozicionih stranaka. Treba imati u vidu i da je reč o telefonskom uzorku, gde je u većem procentu zastupljena starija populacija, kao i oni koji su se izjasnili da su na poslednjim predsedničkim izborima podržali Aleksandra Vučića“, navodi za Nova.rs Đorđe Vukadinović, urednik NSPM.\nIstraživanje: Za Vučića 35,7%, protiv njega 32,9%\n13. jan. 2021 16\nIstraživanja pokazuju: Korona neće srušiti Vučića\nIstraživanje: U Srbiji za EU 64,1 odsto građana\nOn dodaje da je ovo istraživanje zapravo „nagnuto“ ka „naprednjačkoj strani“, kao i da je vrlo moguće da bi u realnosti taj procenat za vladajuće stranke bio niži.\nZa promene skoro 40 odsto građana, a samo 18 odsto misli da su moguće\nSudeći po dobijenim rezultatima, veoma je mala razlika između onih koji su zadovoljni radom vlasti i onih koji žele promene. Za njih je 39,1 odsto, a ne želi ih 43,1 odsto glasača. Na pitanje da li biste vi lično želeli da se dogodi promena vlasti u Srbiji, nije želelo ili nije znalo kako da odgovori 17,8 odsto birača.\nRezultati istog istraživanja su pokazali da svega 18,4 odsto građana veruje da su promene neizbežne, da se to neće dogoditi misli 53,8 odsto birača, a 23,3 odsto ispitanika nije želelo ili nije znalo da odgovori na to pitanje.\nVukadinović kaže za Nova.rs da je problem što svi oni koji se zalažu za promene nisu za opoziciju, kao i da stranke koje nisu na vlasti imaju za zadatak da se angažuju oko glasača koji su rekli da su protiv vlasti i da ih navedu da glasaju.\n„Dakle, skoro 40 odsto građana je za promene, a samo 18 odsto njih misli da su one moguće. To je ključni nalaz i na tome treba da radi opozicija. Zadatak im je i da razbiju sumnje da je ta promena moguća“, kaže Vukadinović.\nRakić: Istraživanja govore – protiv Vučića milion građana\n01. jun. 2020 19\nVučić: U pravu su, izgubiću u drugom krugu izbora\n23. dec. 2020 18\nOn dodaje da će se u narednim mesecima najviše lomiti koplja oko onih glasača koji su za „opoziciju, ali ne znaju tačno za koga“.\n„To nisu apstinenti, ali nisu ni ubeđeni glasači opozicije. Njih opozicione stranke treba da motivišu. Vlast će se u naradnom periodu maksimalno truditi da demotiviše te grupe koje su za opoziciju i promene, ali ne znaju tačno za koga bi u ovoj šumi opozicione ponude glasali. Problem je što oni koji su za vlast nemaju dilemu da li će izaći na izbore i za koga će da glasajau, dok mnogi od onih koji su protiv vlasti imaju sve te dileme“, ističe Vukadinović.\nProtiv trampe Kosovo za EU čak 80 odsto birača\nIstraživanje NSPM pokazalo je i da svega 42,7 odsto građana podržava ulazak Srbije u EU, dok je protiv 38,9 odsto birača. O tome nema stav ili ne zna kako se se izjasni 18,4 odsto birača.\nNa pitanje da li misle da bi Srbija trebalo da prihvati nezavisnost Kosova i njegov prijem u UN u zamenu za ulazak u Evropsku uniju, samo 6,4 odsto građana je reklo „da“, dok je čak 80 odsto protiv toga.\nVukadinović navodi da otkad NSPM radi istraživanja nikada se manji procenat građana nije izjasnio da je za ulazak u EU.\n„To je i dalje više od onih koji su protiv EU, ali je sada ta razlika manja od četiri procenta. Što se tiče Kosova, i ranije smo imali slične nalaze, ali je možda sad čak za nijansu i viši procenat onih koji su protiv te trampe“, kaže Vukadinović za Nova.rs.\nđorđe vukadinovićistraživanjeNSPM - Nova srpska politička misaoOpozicijaSNSSPASSPSVLAST


Poklon revizora bibliotekama - Dnevni list Danas\nKultura Poklon revizora bibliotekama\nPoklon revizora bibliotekama\nSvim bibliotekama u Srbiji – 180 i u Republici Srpskoj – 50 preduzeće BDO poklonilo je komplete knjiga „Nasilje nad Srbima u XX veku” Radoslava Gaćinovića, povodom svog jubileja, rečeno je danas na konferenciji za novinare u Biblioteci grada Beograda.\n1Piše: FoNet 02. novembra 2017. 13.51\nMinistar kulture i informisanja Vladan Vukosavljević rekao je da je reč o važnom delu u dva toma koje je podržano na konkursu Ministarstva za kapitalna izdanja.\nReč je o veoma temeljnoj analizi zločina, naučno utemeljenoj, praktično genocida nad srpskim narodom, od Berlinskog kongresa do kraja Drugogom svetskog rata, rekao je on na konferenciji za novinare\nVukosavljević je ocenio da takva dela nedostaju jer čitalačka publika i srpsko društvo treba da se upoznaje sa istorijskim okolnostima.\nMnoge od tih činjenica, mada ne kažem da su skrivane, iako su istoričarima poznate u pogledu opšteg informisanja javnosti i dalje nedostaju, dodao je.\nOn je rekao da su biblioteke u Srbiji sve snabdevenije, zahvaljujući akcijama Ministarstva i bibliotečke mreže.\nPrema njegovoj oceni, donacije kulturi su retke i čin korporativnog dobročinstva trebalo bi da bude uzor ostalim privatnim kompanijama.\nVukosavljević je istakao da raste broj članova biblioteka u Srbiji, gde se dosta čita.\nKnjiga „Nasilje nad Srbima u XX veku” Radoslava Gaćinovića je u funkciji istine, ocenio je direktor Predstavništva RS u Srbiji Mlađan Cicović\nKnjiga, koje utvrđuje istorijske činjenice, doprinosi opredeljenju obe vlade, RS i Srbije, da intenzivno, zajedno rade u uspostavi kulture sećanja, posvećene našim žrtvama i našim stradanju, izjavio je on.\nDirektor preduzeća za reviziju i konsalting BDO, koje je poklonilo 230 kompleta knjiga, Milovan Popović rekao je da odabir tog dela i teme govori o toj kući, a da kao revizorska firma smatraju da poreska politika u Srbiji nije povoljna za zadužbinarstvo i donacije.\nOn je poručio da su voljni da Ministarstvu finansija i Ministarstvu kulture doniraju znanje kako da se ta oblast afirmiše.\nNa putu za NBS ... ? kaže:\n03. novembra 2017. u 09.07\nZanimljivo je primetiti da je ova promocija održana u Gradskoj biblioteci, a ne u Narodnoj biblioteci Srbije, što je dokekle razumljivo, s obzirom na sve ono što se nedavno dogodilo u NBS prilikom održavanja burne i sada već čuvene rasprave o strategji razvoja u oblasti kulture. Da stvar bude zanimljivija, odavno se očekuje prelazak Jasmine Ninkov iz Gradske biblioteke u NBS, još od onog konkursa iz 2013. godine, a pošto se kadrovi bivšeg ministra Tasovca nisu baš "proslavili" na čelu NBS, čini se da bi tu uskoro moglo doći do nekih ozbiljnih i "ničim izazvanih" promena 🙂


Dobra Cena - LDM Rasveta\nKategorije prodavca: LDM Rasveta\nLDM Light Shop je specijalizovana maloprodajna i veleprodajna kompanija električnih i rasvetnih materijala sa iskustvom u pružanju izbora visoke tehnologije za osvetljenje u regionu. LDM Light Shop nudi značajan asortiman električnih proizvoda koji mogu zadovoljiti potrebe tržišta.\nLDM Light Shop je nakon strogog testiranja izneo na tržište sve proizvode, kako bi garantovao kvalitet i sigurnost. Svestan neprestano rastućih LED tehnologija, LDM Light Shop je pozicionirao najefikasnije LED proizvode električne energije brendova Beghler i Lambario, kao i druge ključne proizvode za osvjetljenje, bilo za kuću, dvorište, unutar i van.\nLDM Light Shop uspeva da distribuira proizvode koje predstavlja na regionalnom nivou maloprodaje i veleprodaje, što mu omogućava veliku fleksibilnost u upravljanju zalihama i pratećim proizvodima za maloprodajne prodavnice. Misija i vizija - S iskustvom koje ima, LDM Light Shop uvek ostaje u blizini potreba kupca, pristupajući i pomažući u pravilnom i dugoročnom odabiru sigurne električne opreme. Naš cilj je da na tržištu ponudimo vrhunske proizvode koji, uz minimalnu potrošnju električne energije, vodeći računa da minimalizuju troškove i zaštite životnu sredinu. Naši proizvodi su sertifikovani i testirani u svetskim institutima, a smatraju se proizvodima električne energije prve klase A ++. Naši proizvodi imaju dvogodišnju garanciju, čime kupcu pružaju lojalnost i spremnost za servis. Sa profesionalnim osobljem koje prati najnovije svetske trendove, pokušava da na svoja prodajna mesta dovede najnovije tehnološke proizvode. Da bi pružio najefikasniju uslugu, LDM Light Shop se pobrinuo da oko sebe ima veliko osoblje s pravim ljudima.\nLDM Light Shop takođe nudi visokokvalitetne prekidace, prikljucnice, napajanje, kutije automata i kablove, svetksim brendovima kao: Meinler, Lezard, Noark. LDM Light Shop lansira sve proizvode koje nudi tek nakon rigoroznog testiranja, kako bi garantovao kvalitet i obezbedio energetsku efikasnost, što omogućava kompaniji da bude konstantno fokusirana na budućnost kako bi dovela nove proizvode.


Asteroid jači od nuklearne bombe približava se Zemlji na udaljenosti od 4,5 miliona kilometara -- Znanost i tehnologija -- Sott.net\nSub, 27 Stu 2021 20:20 UTC\nAsteroid koji se približava nazvan je 2018 AH i zabeležio ga je sistem NASA za praćenje asteroida. On ne bi trebalo da pogodi našu planetu, već će joj se približiti na udaljenost od 4,5 miliona kilometara, oko 12 puta dalje nego što je udaljenost do Meseca, navodi "Džeruzalem post".\nUdarni talas koji se proširio obišao je celu planetu, a eksplozija se čula stotinama kilometara daleko. Očevici, udaljeni desetinama kilometara od mesta Tunguske eksplozije, tada su ispričali da je sve izgledalo "kao da se nebo razdvojilo i iz njega se pojavila vatra".\nZbog toga je ta svemirska agencija nedavno lansirala svemirsku letelicu "Dart" u probnu misiju skretanja putanje asteroida koji predstavljaju potencijalnu ili realnu opasnost za Zemlju.\nKomentar: Pročitajte i Tunguska, psihopatija i šesto izumiranje


Žena koja nije mogla da voli 112 epizoda – Bh Vjesnik\nHome/Serije/Španske serije/Žena koja nije mogla da voli- La que no podia amar/Žena koja nije mogla da voli 112 epizoda\nŽena koja nije mogla da voli 112 epizoda\nŽena koja nije mogla da voli- La que no podia amar 420 Views\nMaría kaže Vanesi da joj se Rosaura ne sviđa, ali da se slaže s njom kad kaže da bi trebala imati dostojanstva i otići odande. Kaže joj da ju je Rogelio prije volio i da je mislio da će biti zauvijek zajedno. Vanesa joj u suzama kaže da je mrzi otkad se odbila udati za njega, ali da to nije učinila zato što ga ne voli.\nMaría je podsjeti da nije o ljubavi riječ, nego o tome da mu nije pružila potporu kad mu je to najviše trebalo. Rogelio predloži Ani Pauli da se vjenčaju u crkvi nakon operacije. Ana Paula mu kaže da joj njegovo stanje nije važno i da se mogu vjenčati i prije. Rogelio je zamoli da pričeka operaciju jer želi ući u kapelicu vodeći je pod ruku.


Diplomatski debakl DODIKA: Nije mu se odazvalo 20 ambasadora zemalja EU - IBALKAN\nNa poziv člana Predsjedništva Bosne i Hercegovine Milorada Dodika na današnji sastanak u Istočnom Sarajevu nije se odazvalo čak ambasadora 20 zemalja Evropske unije.\nOdazvali su se diplomatski predstavnici Hrvatske, Slovenije, Bugarske, Poljske, Grčke, Slovačke i Švedske. Kako nezvanično sazanjemo iz izvora bliskih Predsjedništvu BiH, samo su Poljsku i Slovačku predstavljali ambasadori, dok su ostale države poslale niže diplomatsko osoblje, što predstavlja uvredu za člana kolektivnog šefa države.\nS druge strane, RTRS je objavio da sastanku prisustvuje 11 “predstavnika ambasadora zemalja” od 28 pozvanih. Pri tome nisu naveli koje su države zastupljene na sastanku. Istovremeno su naglasili kako ovo nije sastanak sa predstavnicima zemalja koji čine Kvintu (SAD, Velika Britanija, Italija, Francuska i Njemačka).\nDo ovog sastanka došlo je nakon što je Dodik izjavio da sedam članica EU-a podržava nezavisnost RS-a. Iako je predstavnike zemalja EU-a pozvao član kolektivnog šefa države, sastanak se pretvorio u fijasko.\nČitaj još: ŠTA MILE ZNA O ZAVIČAJU: To nije moj praznik\nDržave koje su se odazvale sastanku sada će morati objasniti da li su to one iz famoznih sedam koje podržavaju raspad BiH. Dodik je, nema sumnje, u ofanzivi u nastojanju da sve uvjeri kako je EU za podjelu BiH.\nČitaj još: Vođa Novih fosila Rajko Dujmić izgubio život nakon saobraćajne nesreće ... (foto i video)


Razočarani i ogorčeni - Glas Podrinja\nČETIRI MESECA OD UBISTVA OLIVERA IVANOVIĆA\nProšlo je četiri meseca od ubistva lidera Građanske inicijative Srbija, demokratija pravda Olivera Ivanovića u Severnoj Mitrovici, a u istrazi nema pomaka, izjavila je funkcionerka Inicijative Ksenija Božović.\n- Razočarani smo i ogorčeni, iako smo od prvog dana tvrdili da ubica nikada neće biti nađen - rekla je Božovićeva agenciji Beta i izrazila nezadovoljstvo, jer se istraga sve više razvodnjava.\n- Nemam šta da kažem, četiri meseca su prošla, a pomaka nema. U međuvremenu, samo se prebacuje lopta iz Beograda u Prištinu i obratno - rekla je ona.\nŠvajcarski ambasador u Prištini Jan Huber Lebet rekao je, kako prenose mediji na Kosovu, da je Oliver Ivanović bio „čovek koji je želeo da napravi promenu, izražavajući svoje mišljenje, a ipak nije mogao da bude instrumentalizovan“.\nGI SDP je saopštila da svima sve više postaje jasno da je ubistvo njihovog lidera Olivera Ivanovića političko ubistvo i da za njegovo rasvetljvanje ne postoji politička volja.\n- Četiri meseca nema nikakvih informacija ni detalja o ubistvu, pozivaju se i saslušavaju članovi GI SDP i članovi porodice, dok od glavnog krivca za gnusni zločin ni traga - navodi se u saopštenju.\n- I dalje imamo optužbe vlasti iz Beograda i Prištine bez konkretnih dokaza i činjenica, a od predstavnika međunarodne zajednice na Kosovu imamo samo ambasadora Velike Britanije i ambasadora Švajcarske koji su se javno oglasili i izneli svoja viđenja stvari, dok je američka ambasada i dalje nema... - naveo je SDP.


Turizam Srbije na izložbi EXPO 2020 u Dubaiju | Events in Serbia\nTurizam Srbije na izložbi EXPO 2020 u Dubaiju\nby Events in Serbia 11. januara 2022., 18:02 707 Views\nU okviru tematske nedelje „Putovanja i povezanost“ Turistička organizacija Srbije od 7. do 15. januara organizuje promociju destinacija, ali i upoznavanje sa tradicijom, muzikom, najboljim spojem etno i modernog duha naše zemlje na izložbi EXPO 2020 u Dubaiju.\nZanimljive detalje srpske istorije posetioci će otkriti kroz nagradnu igru, a najbolji poznavaoci dobiće priliku da obiđu našu zemlju. Najmlađi gosti paviljona Srbije moći će da nauče osnovne korake tradicionalnih igara, da se oprobaju u kaligrafiji i uživaju u uličnoj umetnosti.\nPoseban dan određen je za one koji u turističkim potencijalima Srbije vide priliku za poslovnu saradnju. Istovremeno, svakodnevna komunikacija sa predstavnicima lokalnih turističkih organizacija ponovo će baciti svetlo na skrivene ili manje poznate lokalitete naše zemlje. Sa muzikom, ali i načinom na koji slavimo, posetioci Svetske izložbe moći će da se upoznaju na koncertu koji će biti upriličen povodom dočeka pravoslavne Nove godine.\nLepote Srbije i najmoderniji softveri u turizmu na izložbi EXPO 2020\nViše od 250 predstavnika 115 kompanija, hotela, turističkih agencija, proizvođača opreme, nameštaja za hotele, rezervacionih sistema, HORECA sektora, ali i firmi u oblasti nautike i transporta iz Srbije, predstavljaju svoje proizvode i usluge na 5. tematskoj nedelji “Putovanja i povezanost” Svetske izložbe u Dubaiju\n“Učešće na svetskoj izložbi Expo 2020 Dubai je idealna prilika da se naše kompanije povežu sa poslovnim partnerima i potencijalnim investitorima iz sveta. Predstavnici hotela i agencija imaće priliku da pregovaraju o mogućim dugoročnim poslovima sa velikim turoperatorima iz Emirata, ali i dalekih prekookeanskih tržišta. Posebno nam je važno da uspostavimo saradnju u oblasti kongresnog turizma i organizacije sportskih i kulturnih događaja koji predstavljaju jedan od najvećih pokretača razvoja u ovom sektoru“, kaže Tijana Maljković, sekretar Udruženja za turizam Privredne komore Srbije.\nPored turističke ponude, dodaje Maljković, srpske kompanije predstaviće najmodernija dizajnerska rešenja za opremanje smeštajnih kapaciteta i ugostiteljskih objekata, digitalne upravljačke sisteme, kao i specifične rezervacione platforme i softvere usmerene na pružanje kvalitetne usluge.\n“Ujedinjene Arapske Emirate vidimo kao jedno od naših prioritetnih tržišta, posebno imajući u vidu dobru avio-konekciju, kao i činjenicu da građanima UAE nije potrebna viza za ulazak u Srbiju. Kao deo strategije oporavka, Turistička organizacija Srbije, tokom nedelje turizma i globalne povezanosti, organizovaće promotivni događaj za turističku privredu i medije, kako bi prikazala raznovrsnost atrakcija koje naša zemlja može da ponudi industriji putovanja i kongresa, ali i sa ciljem predstavljanja novog turističkog brenda. Ovaj događaj vidimo kao izuzetnu priliku da se povežemo sa partnerima iz UAE”, kaže Marija Labović, direktorka Turističke organizacije Srbije.\nU nedelji koja promoviše putovanja i turističku industriju, srpska delegacija imaće bogat program bilateralnih poslovnih susreta, kako na samom Paviljonu Srbije i u Biznis habu, tako i na paviljonima drugih zemalja, poput Mađarske, Slovačke, Velike Britanije i ostalih, a predviđeno je i predstavljanje strategija i promocija Srbije na dalekim tržištima.\nOčekuje se da turistička industrija Srbije na svetskoj izložbi pokaže svoju energiju oživljavanja i ekspanzije kroz nove tehnologije, novi način putovanja i povezivanja nakon pandemije kovida19.\nIzvor: Turistička organizacija Srbije i Privredna komora Srbije\nexpo 2020putovanja i povezanostsrbija na expo 2020\nPrevious article Beogradski sajam očekuje bogata prolećna sezona\nNext article Međunarodni filmski i muzički festival Kustendorf 2022 odložen za maj\nMeđunarodni filmski i muzički festival Kustendorf 2022 odložen za maj


Ostali sportovi - Streljaštvo: Pionirska ekipa SD “Pančevo 1813” najbolja u državi\nStreljaštvo: Pionirska ekipa SD “Pančevo 1813” najbolja u državi\nNapisano u kategoriji Ostali sportovi, 18 septembra, 2017\nProteklog vikenda je u Sremskoj Mitrovici održano prvenstvo Srbije malokalibarskom puškom za pionire i pionirke u ležećem stavu sa 30 metaka i u trostavu sa tri puta po 10 metaka. Ekipa pionirki Streljačke družine “Pančevo 1813” je osvojila titulu prvaka Srbije u disciplini trostav u sastavu: Marija Aleksić, Teodora Kondić i Sara Maletić, dok je u disciplini ležeći stav bila druga.\nU pojedinačnoj konkurenciji Marija Aleksić je osvojila drugo mesto sa 236 krugova u dsciplini trostav, a četvrto mesto sa 252 kruga u disciplini ležeći stav, mada je samo nekoliko krugova delilo od prvog mesta, koje bi sigurno osvojila da je imala kvalitetniju municiju.\nOdlično su se pokazali i najmladji učesnici Aleksa Rakonjac osvajanjem trećeg mesta sa 212 krugova u trostavu, kao i Teodora Kondić koja je peta sa 203 kruga u trostavu. Ovim takmičenjem je završena sezona 2016/17, a već je uveliko počela i nova sa treninzima iz vazdušnog sportskog oružja, svakog utorka i četvrtka od 17 do 22 časa, u streljani na Strelištu.\nStreljaštvo: Ekipa SD “Pančevo 1813” je trijumfovala…


Trener Stouka: "Bog zna šta je sudija video...'' - Sportske.net\nTrener Stouka: "Bog zna šta je sudija video...''\nNakon nerešenog rezultata sa Aston Vilom i isključenja njegovog igrača, trener Stouka kaže da je pametnije da se ugrize za jezik nego da komentariše suđenje, plašeći se ponovne kazne Fudbalske Asocijacije.\nEngleska - Koji klub je najbolji u proteklih 50 godina?PL - Barnli je novi fenjerašPL - Ko ima najmanje poštovanja prema sudijama?Teri izabrao Kutinja za igrača godine!Bojan Krkić kao Roki Balboa!\nPedesetčetvorogodišnji Velšanin je bio razočaran odlukom sudije da pre kraja meča pošalje u svlačionicu defanzivca Rajana Šotona.\nOn međutim nije želeo dublje da komentariše odluke sudija, obzirom da je već jednom kažnjen 2011. godine sa 10.000 funti, zbog kritikovanja sudije Lija Proberta.\n"Žao mi je zbog ovakve odluke sudije. Bog zna šta je sudija video, ili nije video. Međutim, morate biti pažljivi šta pričate. Ne možete kritikovati sudije. Ako kažem da su sudili protiv mojih momaka, Asocijacija će mi uzeti još novca.", istakao je Pulis.\nOn je na kraju naglasio da je Vila izuzetno dobar tim, kao i da je zadovoljan što je njegova ekipa (i pored svega) uspela da osvoji bod.


Predsednica Osmani: Pred afganistanskim građanima pokazali smo da nismo otvorili samo vrata, već i naša srca - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani: Pred afganistanskim građanima pokazali smo da nismo otvorili samo vrata, već i naša srca\nPredsednica Republike Kosovo Vjosa Osmani je zajedno sa premijerom Albinom Kurtijem, ministrom unutrašnjih poslova Xhelalom Sveçlom, ministrom odbrane Armendom Mehajem i ambasadorima Kvinte, na Međunarodnom aerodromu u Prištini „Adem Jashari“, dočekala prvu grupu Afganistanaca koji su danas stigli na Kosovo.\nPredsednica Osmani je rekla da je dočekana prva grupa građana iz Avganistana koji su bili radnici ili ugovorena lica naših saveznika, NATO-a i onih kojima je potrebna zaštita više nego ikada.\n„Mi smo danas pred svima njima pokazali da nismo otvorili samo vrata, već i naša srca, jer kao ljudi koju su bili žrtve genocidne vlasti jako dobro shvatamo šta znači da bude primoran da odeš iz svoje kuće. S toga, mi smo ponosni što smo uz naše partnere i što doprinosimo naporima svih ovih partnera iz Sjedinjenih Država do poslednje države članice NATO-a, kako bi se ova ljudska tragedija umanjila i da oni koji dođu ovde na Kosovo napokon osete da su sigurni“, rekla je predsednica Osmani.\nPremijer Republike Kosovo Albin Kurti rekao je da su afganistanskim izbeglicama, koji su zasigurno razočarani što su primorani da napuste svoje kuće, da napuste otadžbinu, poželeli dobrodošlicu, rekli su im da su naši gosti i da su ovde sigurni.\n„Za nas je čast, za mene je čast što imamo mogućnost da pomognemo ovim izbeglicama, koji kao i svi ostali narodi i građani na svetu, zaslužuju da imaju prava i slobodu. Kada je u putanju jedna humanitarna stvar, kada se radi o našim partnerima i saveznicima, kao što su Sjedinjene Američke Države i NATO, onda se ne postavlja pitanje zašto, mi samo kažemo kako? Dakle, sva pitanja o kojima diskutujemo, samo su tehničke i logističke prirode, kako da olakšamo stvari nadalje nakon konflikta koji su ostavili za sobom u svojoj otadžbini. Ovom prilikom zahvaljujemo se NATO-u i Sjedinjenim Američkim Državama na bliskoj komunikaciji i saradnji do ovog dana, kako bismo dočekali ove izbeglice kojima pomažemo zajedno. Pre više od 22 godine, NATO je izvršilo humanitarnu akciju na Kosovu kako bi sprečio genocid Srbije, a sada rame uz rame sa NATO-om pomažemo drugim izbeglicama kojima je potrebna naša podrška“, rekao je premijer Kurti.\nOn je dalje rekao da su predsednica Republike gospođa Vjosa Osmani, ministar unutrašnjih poslova g. Xhelal Sveçla i on blisko sarađivali poslednjih nedelja kako bi sve proteklo u najboljem mogućem redu sa izbeglicama koje su došle i koje će dolaziti u našu gostoprimljivu zemlju za njih.


Dobri uslovi za skijanje, sve staze uređene | Palelive.com\nPočetna Jahorina Dobri uslovi za skijanje, sve staze uređene\nDobri uslovi za skijanje, sve staze uređene\nUslovi za skijanje na Jahorini su dobri, sve staze su uređene i kompletan vertikalni transport radi – izjavio je Srni rukovodilac za sport i ski staze u Olimpijskom centru “Jahorina” Miro Kalem. On je naveo da je visina snijega oko 120 centimetara, temperatura minus 11 stepeni Celzijusa, vidljivost dobra, povremeno se probija sunce, a duva slab vjetar koji ne utiče na skijanje.\nKalem je rekao da na Jahorini ima dosta gostiju, a tokom vikenda očekuje se dolazak skijaša iz Istočnog Sarajeva, Sarajeva i drugih dijelova Republike Srpske i BiH.\nZa razliku od Jahorine, prema pisanju današnjeg “Oslobođenja”, veliki broj skijaša je veoma nezadovoljan stanjem na Bjelašnici.\nPrema pisanju ovog lista, koji se poziva na posjetioce Bjelašnice, uslovi na ovoj olimpijskoj planini su idealni, ali nadležni u preduzeću “ZOI 84” nisu gostima obezbijedili neophodne sadržaje za skijanje.\nPrethodni članakKnjiževno veče posvećeno Andriću\nNaredni članakOdržana priredba u sklopu projekta “Svi imamo pravo na obrazovanje”


Kako steći otpornost poslovanja: Vodič za upravljanje nepredviđenim situacijama\nYou are at:Home»Tematska izdanja»Poslovna otpornost»Kako steći otpornost poslovanja: Vodič za upravljanje nepredviđenim situacijama\nUslovi poslovanja i u 2021. godini ostali su neizvesni, a lideri modernih organizacija moraju i danas veoma dobro da promisle kako da vode poslovanje i organizacije radi što boljeg prilagođavanja sadašnjoj situaciji. Nepredviđeni događaji poput pandemije COVID-19 i s njom povezane ekonomske turbulencije preoblikovali su poslovni ambijent na način koji naglašava upravo značaj planova u organizacijama, koji su otporni na bilo kakvu vrstu nepredviđenih događanja.\nU stvarnosti, pandemija COVID-19 zatekla je mnoge organizacije nespremne. Kako se ekonomsko i regulatorno okruženje menjalo preko noći, mnoge organizacije nisu imale uspostavljene procese ili koristile nove tehnologije da odgovore dovoljno brzo na sve izazove kako bi „preživele“ u novoj realnosti. U trenucima tako velike nesigurnosti postalo je jasno da priručni, mestimični ili izolovani pristup planiranju i analizi više nije dovoljan.\nOno što je u takvim situacijama bilo potrebno jeste da imate agilne organizacije u čijem je fokusu dugoročno i strateško planiranje zasnovano upravo na podacima i izvlačenju uvida iz podataka („data-driven insights“)…


Budi eko fin-a :: Investicije u reciklažu stvaraju nova radna mesta\nNaslovna >> Novosti >> Investicije u reciklažu stvaraju nova radna mesta\nNa 8. Regionalnoj konferenciji “Životna sredina ka Evropi” posvećenoj zelenoj ekonomiji, održanoj u Beogradu 22. i 23. maja u organizaciji Ministarstva životne sredine, rudarstva i prostornog planiranja, Ambasadora životne sredine i Privredne komore Srbije, zaključeno je da je reciklaža ambalažnog otpada nedovoljno iskorišćen potencijal Srbije. Pored uloge koju reciklaža ima u zaštiti životne sredine i očuvanja sirovinskih resursa, učesnici konfrerencije istakli su njen ekonomski i socijalni značaj.\nKristina Cvejanov, PR preduzeća za reciklažu plastike Greentech d.o.o. iz Novog Sada je predstavila rezultate istraživanja koje je ovo preduzeće sprovelo među privatnim sakupljačima članicama Greentechove mreže dobavljača, koji pokazuju da od 2009. godine kad je usvojen set zelenih zakona, raste broj kako privatnih preduzeća koji se bave sakupljanjem otpada, tako i zaposlenih u njima.\nU mreži preduzeća privatnih sakupljača prema rezultatima ovog istraživanja, 540 radnika je stalno, a oko 1540 povremeno angažovano na poslovima sakupljanja otpada. Primena nove zakonske regulative donete 2009. godine doprinela je i konstantanom rastu sakupljenih količina, te je 2011. recilirano za 60% više ambalažnog PET otpada nego u periodu pre donošenja zakona. Sakupljači koji su učestvovali u istraživanju naveli su da je pored stimulativnog pravnog okruženja ključan faktor za unapređenje sakupljanja bio zagarantovan otkup svih sakupljenih sirovina, stabilne cene i kratak rok plaćanja, kao i Greentechove investicije u sakupljačku opremu.\nKristina Cvejanov je, na konfreneciji u Beogradu, najavila nove investicije Greentecha koje će doprineti otvaranju i novih radnih mesta u samoj fabrici. Nakon investicije u nove poslovne prostorije u Novom Sadu Greentech ulaže 20 miliona dinara u stanicu za prečišćavanje otpadnih voda, što će omogućiti dalje unapređenje tehnološkog procesa reciklaže i povećanje kapaciteta prerade. Ukupna vrednost planiranih investicije za ovu godinu iznosi 2 miliona evra.\nViše informacija na sajtu kompanije Greentech http://www.greentech.rs/index.php


Dječija baletna predstava "Mali maslačak" 13. februara na Teatarskoj sceni Jelićeva - Klix.ba\nDirektor CKM-a Armin Omerović i koreografkinja i rediteljica predstave Brižita Karabašić istakli su na današnjoj konferenciji za medije da je cilj približiti djeci baletnu umjetnost koja spada među najzahtjevnije i najsloženije.\n"Suština edukativne predstave je da djeca pokazuju umjetnost djeci. Svi kvaliteti koji su važni za odrastanje mladih ljudi ukomponirani su u predstavi", kazao je Omerović i dodao da ga raduje što je scena CKM-a puna u posljednje vrijeme.\n"Balet je priča pokretom. Kroz ove predstave stvaramo publiku da jednoga dana odemo do Narodnog pozorišta i odgledamo kvalitetne baletne predstave i razumijemo ono što gledamo", kazala je ona.\nAsistent koreografa je Dejana Zilić, dok je za kostime i scenografiju zaslužna Narda Nikšić. Pokrovitelj projekta je Općina Centar, u produkciji JU CKM.


EU traži da dijalog sa Srbijom vodi Hašim Tači | EurActiv Serbia\nVisoka predstavnica EU za spoljnu politiku i bezbednost Federika Mogerini i komesari za trgovinu i proširenje Sesilija Malmstrem i Johanes Han, uputili su premijeru Kosova Ramušu Haradinaju pismo u kojm se zahteva da i pored formiranja pregovaračke ekipe Kosova, dijalog i dalje vodi predsednik Kosova Hašim Tači. Značajno je da vi sada svom težinom autoriteta podržite napore koje predsednik ulaže u dijalog, piše u pismu.\nPismo, iako se u njemu na početku izražava nezadovoljstvo činjenicom da Haradinaj nije prihvatio zahteve EU oko taksi koje su uvedene Srbiji i BiH, prvenstveno za cilj ima da izvrši pritisak kako bi se dala podrška Tačiju za postizanje sporazuma sa predsednikom Srbije Aleksandrom Vučićem, ne isključujući čak ni mogućnost promene granice, što je izazvalo podele ne samo na Kosovu već i EU, ocenio je portal Koha.net.\n"Izražavamo duboko neslaganje sa vašom ocenom da je dijalog blokiran. Sasvim je suprotno. Dijalog koji vode dvojica predsednika zabeležio je značajan progres. Mi smo tu ocenu podelili sa liderima EU u Evropskom savetu u decembru i dobili smo podršku", navodi se u pismu.\nPortal piše da su na sastanku na kojem su učestvovali visoki zvaničnici EU, govorili samo predsednik Kipra Nikos Anastasijadis i Federika Mogerini.\nAnastasijadis, čija zemlja nije priznala Kosovo, tom prilikom je javno istakao da je to pitanje pokrenuo na zahtev predsednika Srbije.\nMogerini i dvoje evropskih komesara su od Haradinaja zatražili da iskoristi i formiranje pregovaračke ekipe za dijalog kako bi se podržao predsednik Hašim Tačija.\n"Značajno je da vi sada svom snagom autoriteta podržite napore predsednika oko dijaloga", piše u pismu.\nVisoki zvaničnici EU su u pismu poručili da "su primili k znanju" predlog Kosova za okvirni sporazum, koji je usvojen 13. decembra, i ocenili da je to značajan korak za definisanje stavova Kosova.\n"Mi to pozdravljamo i smatramo dodatkom na stavove Kosova, što će predsednik predstaviti u tekućem dijalogu, koji je za EU jedini realan okvir za raspravu o normalizaciji odnosa Prištine i Beograda", navodi se u pismu.\nPremijer Kosova Ramuš Haradinaj je 17. decembra, na sednici Saveta za sporazum o stabilizaciji i pridruživanju EU-Kosovo, rekao da je neprijatelj Kosova svako ko govori o teritoriji ili bilo kakvoj promeni granica.\nHaradinaj je rekao i da on i vlada nikada nisu doveli u pitanje značaj dijaloga o normalizaciji odnosa Kosova i Srbije, jer je to jedini put napred za obe zemlje, kako bi postale ravnopravne članice evropske porodice.\nOn je ocenio da je realnost da je napredak u normalizaciji odnosa bio minimalan, a da je sada taj proces potpuno skrenuo sa koloseka, posebno u kontekstu rasprave o ideji korekcije granica i razmene teritorija.\n"Ozbiljno je (ta rasprava) naštetila kredibilnosti posrednika i onome što je postignuto u dijalogu u kojem EU posreduje više od sedam godina", kazao je Haradinaj.\n"Dozvolite mi da kažem da se ja, kao premijer, i Vlada Kosova snažno protivimo i da odbacujemo tu ideju, koja bi samo dovela do ratova i nove tragedije na Balkanu", kazao je Haradinaj.\nPodvukao je da je Kosovo suverena, multietnička i demokratska država i stoga, na osnovu tih činjenica o kojima se ne može raspravljati, želi da postigne konačni sporazum sa Srbijom.\n"Konačni sporazum ima za cilj da donese dugoročni mir i obezbedi prosperitetnu evropsku budućnost. Uključivanje SAD u vođenje dijaloga je od suštinskog značaja, dok EU daje garancije kako bi se popunio mogući raskorak između dve zemlje, koji je, da budemo iskreni, direktno otvoren u ovoj misiji", kazao je Haradinaj.


Nacionalni konvent: Državni vrh da donese odluku o pridruživanju sankcijama EU Rusiji - European Western Balkans\nBEOGRAD – Danas, kada se cela Evropa nalazi usred najozbiljnije bezbednosne i političke krize od kraja Hladnog rata, Srbija treba da se opredeli, saopštio je danas Nacionalni konvent o Evropskoj uniji i pozvao predsednika Republike i Vladu Srbije da donesu odluku o usklađivanju sa restriktivnim merama EU prema Rusiji, prenosi FoNet.\n„Stvaranjem zajedničke spoljne i bezbednosne politike uspostavljen je koordinacioni mehanizam država članica kojim se usklađuju pojedinačne spoljne politike i formira osnova za zajedničko delovanje u cilju jačanja Unije na međunarodnoj sceni“, ukazuje Konvent.\nKako ističu, posle pogubnih ratova devedesetih godina 20. veka, Srbija je samostalno odlučila da je njena budućnost u okvirima EU, kao buduće države članice i počela proces integracije i do današnjeg dana Srbija se nije odrekla puta ka članstvu u EU.\n„Razlozi ovog puta ne leže u uslovljavanju EU, kako se tumači u mnogim domaćim medijima, navodi Konvent i dodaje da, iako se to često ne spominje, Srbija je već danas deo šireg prostora EU, kao pridružena država. Pri donošenju sudbonosnih odluka Srbija treba da vodi računa o politikama suseda i država članica EU“, napominje Konvent.\nRečeno je da Srbija treba da se usmeri na sopstvene dugoročne interese i na način kako da se oni ostvare.\n“Ne treba da zatvarati oči pred bezbednosnim brigama partnera u EU i u regionu, piše u saopštenju. Pored toga, Rusija jeste značajan partner Srbije, ali i ona pre svega gleda međusobne odnose kroz prizmu sopstvenih interesa, što nedavne izjave najviših ruskih zvaničnika o Kosovu jasno ukazuju“, ocenjuje se u saopštenju.\n„Srbija ne treba da zatvara oči nad posledicama ruske invazije Ukrajine, pre svega nad patnjama civilnog stanovništva, koje nam je u istorijskom i kulturnom smislu isto tako blisko kao i građani Rusije. Do sada, Srbija je pružila više nego dovoljno dokaza da priželjkuje mir u Evropi. Srbija stoga treba da se vodi sopstvenim interesima, koji nas prvenstveno upućuju na saradnju sa partnerima u EU“, stoji u saopštenju.\nNacionalni konventa o EU poziva državni vrh Srbije da odlukom o pridruživanju merama prema Rusiji, poruči da vođenje agresivnog rata u Evropi nije prihvatljivo u 21. veku, a da su evropske vrednosti proklamovane u Ustavu Srbije istinsko opredeljenje unutrašnje i spoljne politike.\nEvropska unijaNacionalni konvent o EUPoglavlje 31RusijaSankcijeSrbija\nEWB 15. 04. 2020. 16. 04. 2020.


Put ka besmrtnosti – Ko će biti prvi na kraju godine i koliko sada Novak beži Nadalu? - Naši u svetu\nPut ka besmrtnosti – Ko će biti prvi na kraju godine i koliko sada Novak beži Nadalu?\nObjavljeno 04/11/18 u 08:35\nFoto / Tanjug / AP\nPARIZ – Najbolji srpski teniser je od nedavno ponovo i najbolji teniser na svetu, Novak Đoković igra fantastično i niko ne može da ga pobedi.\nStigao je do 22. pobede u nizu, Rodžer Federer je arhiviran i ukoliko danas savlada Rusa Kačanova stiže do nove titule u Parizu.\nSistem takmičenja je takav da pobednik može osvojiti ogroman broj bodova. Pobeda u grupi vredi 200 bodova, pobeda u polufinalu vredi 400, u finalu 500, a ukoliko šampion nema niti jedan poraz na turniru, dobija dodatnih 1500 poena.\nUkoliko se desi da Novak završi godinu na prvom mestu, biće to peti put u njegovoj karijeri, čime bi se izjednačio sa Rodžerom Federerom na večnoj listi, a obojica bi bili na drugom mestu zajedno sa Džimijem Konorsom. Najviše puta je to polazilo za rukom Pitu Samprasu, on je šest puta završavao godinu na prvom mestu.\nFinaleNovak ĐokovićParizRodžer Federer


Šejh Qardawi: ne slušajte generala Sisija\nNaslovnica NAJNOVIJE Svijet Šejh Qardawi: ne slušajte generala Sisija\nEgipat – Muslimanski intelektualci pozvali Egipćane da ne slušaju apel koji bi mogao rezultirati građanskim ratom.\nMuhamed Badie, lider egipatskog pokreta Muslimanska braća koji se nalazi u bjekstvu, uputio je apel za mirne proteste protiv udara u kome je zbačen predsjednik Muhamed Mursi, uoči protesta suparnika koji bi mogli nagovijestiti veći obračun s Mursijevim pristalicama.\n“Dostojanstvene egipatske mase će sačuvati na miran način svoja prava”, naveo je Badie u izjavi, a prenio danas AFP.\nSunitska grupa, koju predvodi utjecajni imam Yusuf al-Qaradawi, apelirala je na Egipćane da ne slušaju poziv komandanta vojske Abdul Fataha al-Sisija koji je od njih tražio da organiziraju proteste kako bi podržali borbu protiv “terorizma”.\nEgipatski javni tužilac naložio je hapšenje vrhovnog učitelja Muslimanske braće Muhameda Badijea i osam visokopozicioniranih članova tog pokreta u istrazi povodom optužbi za podstrekivanje nasilja, javila je egipatska državna agencija MENA, a prenosi Reuters.\nBritanska agencija navodi da je Badie uhapšen radi ispitivanja i kasnije pušten “najmanje jednom”, pošto je egipatska vojska smijenila predsjednika i lidera Braće Muhameda Mursija 3. jula, prenosi Tanjug.\nMuslimanska braća, koja su decenijama postojala uglavnom u ilegali prije pada dugogodišnjeg predsjednika Hosnija Mubaraka 2011, ne prekidaju sa akcijama protesta, tražeći Mursijev povratak na funkciju predsjednika.\n‘Najava građanskog rata’\nOpoziciona koalicija sa Muslimanskom braćom na čelu ocijenila je ranije da je poziv načelnika Generalštaba egipatske vojske Abdul Fataha al-Sisija na masovno okupljanje u petak, kako bi dobio mandat za “borbu protiv terorizma”, najava građanskog rata.\nPristalice Mursija pozvali su na masovne proteste “protiv puča”, koji bi trebalo da se održe istog dana za kada je i general Sisi pozvao na javno okupljanje kako bi dobio ovlaštenje da se bori protiv “terorizma i nasilja”.\nKako je opoziciona koalicija saopćila, u svim provincijama bit će održani marševi pod sloganom “Narod želi da obori puč”.


IZRAEL DEMANTUJE SVETSKU VEST DANA: Nismo izvršili kopnenu invaziju na Palestinu! | Happy BSC portal\nIzrael je otvorio artiljerijsku vatru i izveo još vazdušnih napada na palestinske militante u Pojasu Gaze, nakon raketiranja izraelske teritorije, ali navodi da nije bio kopnene invazije.\nSukobi su ušli u peti dan, bez znakova da će biti popustiti, saopštila je izraelska vojska nakon ponoći, pošto su prethodno kopnene snage napale tu oblast koju drži pokret Hamas, javlja Rojters.\nPremijer Izraela Benjamin Netanjahu je u četvrtak rekao da će akcija trajati još neko vreme.\nIzraelski zvaničnici su rekli da se s Hamasom mora suočiti snažno i zadati jak udarac pre nego što nastupi bilo kakav prekid vatre.\nSavet bezbednosti Ujedinjenih nacija razmatraće pogoršanje nasilje između Izraela i palestinskih militanata u nedelju.\nNasilje se proširilo i na zajednice u kojima je pomešano jevrejsko i arapsko stanovništvo u Izraelu, što predstavlja novi front u dugogodišnjem konfliktu.\nNapadnute su sinagoge, a sukobi su se proširili na ulice nekih gradova, zbog čega je predsednik Izraela Ruben Rivlin upozori na mogućnost građanskog rata.\nNajmanje 109 osoba je ubijeno u Gazi, uključujući i 29 dece, tokom prethodna četiri dana, saopštili su palestinski medicinski zvaničnici.\nSamo u četvrtak su stradala 52 Palestinca, što je najveći broj u jednom dana od ponedeljka.\nU Izraelu je ubijeno sedam ljudi - vojnik koji je patrolirao duž granice sa Gazom, pet izraelskih civila, među kojima su i dva deteta, i indijski radnik, objavile su izraelske vlasti.


Pošta Srbije - Poštanske marke povodom 180 godina Pošte Srbije\nPoštanske marke povodom 180 godina Pošte Srbije\nPošta Srbije će 27. februara pustiti u opticaj prigodno izdanje poštanskih maraka – „180 godina Pošte Srbije”. Motiv na ovom filatelističkom izdanju je zgrada „glavne pošte“ u Takovskoj ulici u Beogradu, koja je vremenom postala simbol ovog najstarijeg javnog preduzeća.\nSvojom dugom tradicijom Pošta Srbije predstavlja potvrdu kontinuiteta moderne srpske države i pokazatelj tehnološkog napretka i modernih stremljenja Srbije – od štampanja prvih poštanskih maraka 1866, preko učešća u osnivanju Svetskog poštanskog saveza u Bernu 1874, uvođenja telegrafa 1855. i telefona 1883, osnivanja „Telekoma Srbija“ a.d. 1997, pa sve do otvaranja najsavremenijeg regionalnog poštansko-logističkog centra na Balkanu 2014. u Beogradu, sa automatizovanom preradom čime je postignut viši nivo kvaliteta usluga i uvođenje savremenog logističkog servisa i seta usluga generisanih iz elektronske trgovine.\n„Od kada je, otvaranjem prve pošte u Beogradu, 7. juna 1840. godine otpočeo javni poštanski saobraćaj u Srbiji, univerzalna poštanska usluga obavlja se kontinuirano, propisanim kvalitetom i pod jednakim uslovima za sve korisnike. Kao što je nekada u burnim istorijskim razdobljima bila redak čovekov oslonac i saveznik, Pošta je i danas dragocen i nezamenljiv činilac unapređenja društvenog života i društevno-ekonomskih prilika. Svoju lidersku poziciju obezbeđujemo znanjem, iskustvom i posvećenošću zaposlenih, rasprostranjenom mrežom poslovnica i informatičkom povezanošću čitavog sveta”, izjavila je Mira Petrović, v. d. direktora Pošte Srbije povodom puštanja u opticaj ovog prigodnog izdanja i dodala da veruje da će novo razdoblje ostati upamćeno po dodatnim tehnološkim inovacijama i novim sredstvima povezivanja, po meri novog doba.\nU 180. godinu Pošta Srbije ulazi ovenčana brojnim nagradama i priznanjima, kako potrošača (Moj izbor 2019 i Best Baj 2019/20), tako i Svetskog poštanskog saveza (Zlatni A standard 2020) i nastavlja da deluje kao važan pokretač tržišta i društvenog razvoja.\nFilatelističko izdanje sadži marku i blok, nominalnih vrednosti od 27 i 108 dinara, dva koverta prvog reda (FDC) i prigodan žig. Umetničko rešenje izdanja delo je Nadežde Skočajić, akademskog grafičara u RJ „Srbijamarka” Pošte Srbije.


Štitimo životnu sredinu - Čisto Lice Srbije\nZaštita životne sredine između ostalog obuhvata i očuvanje čistog vazduha, zemljišta i vode, kao i uklanjanje otpada, iskorišćenost resursa i negovanje resursa. Upravo zato, uklanjanje otpada iz prirode i njegova reciklaža predstavljaju jedan od veoma bitnih segmenata zaštite životne sredine. Naročito kada se radi o opasnom otpadu, koji je naročito štetan, kako za ljude, tako i za čitav živi svet na planeti.\nPod opasnim otpadom se podrazumeva svaki otpad koji ima neko od ovih svojstava: eksplozivnost, reaktivnost, zapaljivost, nadražljivost, toksičnost, ekotoksičnost, štetnost, infektivnost, kancerogenost, teratogenost, svojstvo nagrizanja i svojstvo otpuštanja otrovnih plinova hemijskom reakcijom ili biološkom razgradnjom. Opasni otpad se javlja u raznim oblicima – od posuda sa tečnim hemikalijama pa do sijalica i baterija koje sadrže teške metale.\nOsim industrije, koja tokom procesa proizvodnje stvara najveću količinu opasnog otpada, njegovom nagomilavanju doprinose i bolnice, laboratorije, vojne baze, farme, mala preduzeća, pa čak i domaćinstva.\nUjedinjene nacije su u svom Programu o životnoj sredini iznele podatak da se godišnje u svetu generiše od 300 do 500 miliona tona opasnog otpada. Loše i neodgovarajuće odlaganje ovakvog otpada može imati teške posledice po životnu sredinu i zdravlje ljudi. Najčešći uzrok lošeg tretmana opasnog otpada predstavlja nezadovoljavajuća državna regulativa, ali veoma bitan faktor predstavlja i svest građana o posledicama neodgovornog odnosa prema životnoj okolini.


Izvor: NoviMagazin.rs, 18.Feb.2020, 11:51 (ažurirano 02.Apr.2020.)\nPrema medijima na tom brodu se nalazi 74 Britanaca. Brod je od početka meseca ukotvljen u Jokohami pošto je jedan putnik koji je izašao u Hongkongu testiran pozitivno >> Pročitaj celu vest na sajtu NoviMagazin.rs << na virus korona. Na tom brodu je najveće žarište zaraze novog virusa van Kine.\nViše od 3,700 putnika dobilo je naređenje da ostanu u kabini dve nedelje ali time nije zaustavljeno širenje virusa, najmanje 454 osoba je zaraženo, od kojih je 99 novih slučajeva registrovano juče.\nDruge zemlje, među kojima su Australija, Italija, Kanada i teritorija Hongkong saopštile su da žele da evakuišu svoje državljanje sa broda "Dajamond Prinses".\nVelika Britanija će vratiti u zemlju što je pre moguće svoje državljane sa kruzera "Dajamond Prinses" u luci u Japanu, gde je prijavljeno više stotina novih zaraženih korona virusom, saopštilo je danas britansko ministarstvo spoljnih poslova.Prema medijima na tom brodu se nalazi 74 Britanaca....


Tanjug 24. septembra 2021. 20:04\nNJUJORK – Države sa različitih meridijana poštuju i žele saradnju sa Srbijom i sve više se interesuju za otvaranje ambasada u našoj zemlji, izjavio je danas ministar spoljnih poslova Nikola Selaković koji je tokom tri dana u Njujorku održao do sada 25 sastanaka.\n„Države sa razlicitih meridijana žele saradnju sa Srbijom, čak i one koje imaju drugačije gledište od nas po pitanju KiM“, kazao je Selaković za Tanjug.\n„Do sada sam imao 25 sastanaka, od čega 22 sa kolegama ministrima spoljnih poslova iz različitih zemalja, samo danas prepodne sam se sastao sa ministrima iz Venecuele, Bahreina, Indonezije, Sirije i Gane. I popodne imaću sastanak sa generalnim sekretarom (UN Antonijom) Guterešom, a našu delegaciju će predvoditi Brnabićeva i potom ću prisustvovati njenom obraćanu na generalnoj debati“, naveo je Selaković.\nPodsetio je da je prethodnih dana potpisao i sporazume tokom boravka u NJujorku, kao što je sporazum sa Mongolijom o trgovinskoj i ekonomskooj saradnji, pošto postoji veliko interesovanje za trgovinsku saradnju.\n„Da se Srbija ubzano razvija ekonomski, kao i na planu infrastrukture, ali i da ima odlične rezultate u borbi sa kovidom“, istakao je ministar.\n„Opšta je ocena da smo veoma poželjan paratner i da je pred nama još mnogo sastanaka za koje sam uveren da će biti krunisani organizacijom našeg samita u Begoradau 11. i 12. oktobra, kada će se prijatelji iz Pokreta nevrstanih opet okupiti u mestu rođenja pokreta, a to je Beograd“, naglasio je Selaković.\n„Mi ćemo već u narednih manje od nedelju dana imati našeg otpravnika poslova u Akri sa zadatkom da pripremi otvaranje naše ambasade. Poduža je lista država koje bi želele da Srbija u njihovim prestonicama otvori svoju ambasadu“, kaže srpski ministar.\n„Ne samo da je poduža lista onih koji bi voleli da otvore ambasade u Srbiji, već je i sve veće interesovanje za to onih država koje su pre dvadesetak godina zatvarale svoje ambasade u Beogradu. To svedoči da politika našeg državnog rukovodstva na čelu sa predsednikom Vučićem daje rezultate i da Srbija ponovo postaje centar šireg regiona“, zaključio je Selaković.


Nezvanično, ne isključuje se mogućnost da i elementi dogovora o ZSO budu deo konačnog sporazuma.\nNaime, dok EU kao posrednik u dijalogu naglašava da se, pored fokusa na razgovorima o sveobuhvatnoj normalizaciji moraju primeniti i svi prethodno postignuti dogovori, diplomatski izvori u Briselu napominju da bi se delovi ranijih dogovora, posebno onaj o Zajednici srpskih opština, mogli naći kao elementi dogovora o sveobuhvatnom rešenju odnosa Beograda i Prištine.\nUoči novog sastanka predsednika Vučića i Tačija, uz posredovanje šefice EU diplomatije Federike Mogerini, u Briselu navode da su obe strane u potpunosti angažovane na definisanju zajedničke osnove pravno-obavezujućeg sporazuma.\n"Fokus je na pronalaženju kompromisa kojim bi se došlo do sveobuhvatne normalizacije", navode diplomatski izvori u Briselu za Tanjug.\nU evropskim diplomatskim krugovima ova faza dijaloga Beograda i Prištine vidi se kao "intenzivna", sa ciljem dolaska do zajedničkih pozicija oko pravno-obavezujučeg sporazuma, kojim bi se rešilo kosovsko pitanje, ali i otklonila najveća prepreka na putu Srbije ka članstvu u EU.\nU EU, za sada, ne žele da prejudiciraju koje elemente bi "konačan sporazum" mogao da sadrži.\nOno što se u Briselu naglašava jeste da dogovor mora da bude zasnovan na kompromisu Beograda i Prištine, da mora da bude "specifično krojen" za pitanje odnosa Srbije i Kosova, da ne uspostavi model za druga pitanja i da mora da doprinese regionalnoj stabilnosti i napretku regiona ka EU.\n"Šta god dogovore dve strane imaće podršku EU, ako je u skladu sa međunarodnim pravom i pravom EU", poručila je šefica EU diplomatije Federika Mogerini.\nDa ideja o promeni granica može biti pomenuta na sastanku u petak govori i činjenica da je ona sve češeće pominjanja od strane Beograda, ali i Hašima Tačija, kao opcija za rešavanje kosovskog pitanja.\nIako prištinska strana na sastanku parlamenta još mora da odluči o davanju mandata predsedniku Tačiju da u Briselu razgovara o "granicama Kosova", diplomatski izvori navode za Tanjug da podrška kosovskog parlamenta ni ranije nije bila prepreka za Tačija da na razgovorima sa Vučićem i Mogerinijevom iznese svoje stavove, koji se, ovoga puta, odnose na tzv. "korekciju granica".\nPortparolka Evropske komisije Maja Kocijančič je pred najavu novog sastanka Vučića i Tačija poručila da bi se za stolom u Briselu moglo naći i pitanje formiranja ZSO.\n"Čim nas Upravljački tim zvanično obavesti o statusu svog posla na nacrtu statuta ZSO to ćemo preneti na nivo sledećeg sastanka na visokom političkom nivou. Koliko razumemo, rad je još u toku", izjavila je Kocijančič.\n11.07.2020 U srpskim sredinama na Kosovu preminula dva lica, novoobolelih 46 (523)\n11.07.2020 Kosovo na korak od vanrednog stanja zbog epidemije koronavirusa (224)


Jun 13, 2018 15:40\n"Skandalozno je to što se dogodilo juče i pored svih upozorenja, molbi i apela. Očigledno je da neki ljudi nisu razumeli šta je normalno, pristojno i zakonito ponašanje. Napasti policajce koji su došli da redovno obavljaju svoj posao, ljude koji žive pored vas, vaše komšije iz vaše opštine", rekao je Stefanović novinarima u Arnađelovcu komentarišući napad na policajca.\nOn je naveo da svako ima pravo da zakonito protestuje i izražava mišljenje, ali da se nasilje neće dozvoliti, jer nasilje može da rodi samo nesto što je loše za zemlju, pa umesto da se radujemo novim pogonima i radnim mestima, "neki su odlučili da se batinom obračunaju sa ljudima koji misle drugačije".\nOvo nije zemlja u kojoj će biti dozvoljen obračun sa političkim neistomišljenicima ili sa ljudima koji rade svoj posao a ne sviđa se nekome. Postoje zakoni, propisi i to mora da se uvek ima na umu, u Srbiji je moguće samo zakonito ponašanje", rekao je Stefanović.\nDanas, podvukao je, nema protesta bilo kakve vrste niti blokade u Srbiji. "Većina ljudi je shvatila da to nije normalan niti zakonit način. Ako neko bude pokušao da se ponaša nezakonito, policija će u skladu sa zakonom reagovati", rekao je Stefanović.\nDrecun: U Skoplju se nalazi štab za destabilizaciju Srbije 2


Bećaj: Pravna država je nokautirana na Kosovu - Radio Kontakt Plus\n10:20, 16.04.2018Izvor: New Press, Radio KIM\nČAGLAVICA - "Odgovornost što Zajednica srpskih opština još nije formirana, ni posle skoro pet godina od potpisivanja Briselskog sporazuma, snose sve strane, a najviše Priština", rekao je u emisiji "Slobodno srpski" politički analitičar iz Prištine Beljulj Bećaj.\nHapšenje Đurića dogovoreno\n"Pitanje vandrednih izbora je kod nas uvek otvoreno pitanje. Međutim, nemamo adekvatan ambijent političkih stranaka koji bi mogao biti bolja alternativa za ovo što se događa danas. Više ili manje, situacija bi bila ista iz dva razloga. Prvo, što su i unutrašnji odnosi glavnih aktera na Kosovu rascepkani, podeljeni i drugo, mislim da ne možemo očekivati kvalitetne promene ukoliko u međuvremenu nemamo reformu izbornog sistema koji bi omogućio jedan drugačiji kvalitet poslanika u parlamentu i reforme Ustava Kosova koja su neophodne posle svega ovoga što se dogodilo. Dakle, mislim da bi to bilo gubljenje vremena, vraćanje na isto. U tom kontekstu možda bi pametnije i racionalnije bilo da imamo razum, da stvorimo jednu prelaznu vladu koja bi u izvesnom periodu od šest do sedam meseci pripremila izborne reforme, kao i reformu odnosno promenu ustava".\n„Ljudi, kao što je Oliver Ivanović, koji bi hteli da budu svoji na svome, automatski predstavljaju problem za vlasti i u Prištini i u Beogradu, pogotovo. Mislim da je tu razlog zbog čega imamo pokušaje da se to zaboravi, da se to na neki način marginalizuje i da pređemo preko toga kao da se ništa nije dogodilo. Mislim da je tu zapravo zajednička igra vlasti Beograda i Prištine i mislim da je to vrlo ozbiljna stvar o kojoj treba da razmišljamo i da se angažujemo, jer Oliver Ivanović, nezavisno od toga što je imao kontraverznu ulogu, prvobitno je bio i poslanik kosovskog parlamenta, a potom i opozicionar Beogradu. Ako ništa drugo, trebalo bi da se sazna zašto je ubijen. Ako se ovaj teroristički akt uskoro ne rasvetli, mislim da je to jedna velika odgovornost, ali istovremeno i pretnja".\nTagovi: IzboriKosovoZSO Oliver Ivanović\nSamoopredeljenje danas izlazi s predlogom za rušenje vlade\nFridom haus: Srbiji najniža ocena od 2003.


Vučić čestitao Trampu na inauguraciji\nBeta 20. januara 2017. 18:45\nPredsednik Vlade Srbije Aleksandar Vučić čestitao je danas novom predsedniku Sjedinjenih Američkih Država Donaldu Trampu na zvaničnom preuzimanju dužnosti, izrazivši nadu da će dve zemlje nastaviti da jačaju i razvijaju odnose.\n„Upućujem Vam najiskrenije čestitke povodom inauguracije za predsednika SAD. Uveren sam da ćete ovu časnu i odgovornu dužnost obavljati s dužnim poštovanjem i posvećenošću“, naveo je Vučić u čestitki.\nOn je istakao da u „turbulentna vremena i burne promene sa kojima se svet danas suočava iziskuju jake i posvećene lidere, koji mogu da odbrane i očuvaju demokratske vrednosti za koje se svi zdušno zalažemo“.\n„Nadam se da ćemo u periodu koji je pred nama nastaviti da razvijamo i jačamo odnose Srbije i SAD za dobrobit naših dveju zemalja i naroda“, naveo je Vučić u čestitki, prenela je kancelarija Vlade Srbije za saradnju s medijima.\nOn je istakao i da je „Srbija spremna da bude pouzdan i odgovoran partner, otvoren za saradnju sa američkim investitorima, kojima može da ponudi siguran poslovni ambijent u zemlji koja je stub stabilnosti i mira u regionu Zapadnog Balkana“.


Davenport: EU privržena politici proširenja - Progovori o pregovorima\nDavenport: EU privržena politici proširenja\nMajkl Davenport je izjavio da EU ostaje privržena politici svog širenja i da će taj stav potvrditi u Strategiji proširenja koja će biti objavljena 8. oktobra.\n"Nova Komisija biće jednako privržena proširenju, imajući u vidu da je proširenje u središtu onoga čime će se bavititi komesar (Johanes) Han kao prioritetima. Uveren sam da će i u Strategiji proširenja članice ponoviti svoju posvećenost proširenju", rekao je šef Delegacije EU u Srbiji Majkl Davenport drugog dana Beogradskog bezbednosnog foruma.\n"Ne sme se izgubiti iz vida da će Rusija biti suštinski važan partner u budućnosti EU i njenih članica i da mormo da osiguramo da pristupamo tome na realističan način, imajući u vidu evenutalna partnerstva, kao i vrednosti ili odsustvo zajedničkih vrednosti, kako bismo utvrdili gde su zajednički interesi", rekao je on.\nKao izazove u svetu zbog kojih bi sa Rusijom trebalo naći zajednički jezik, Devenport je naveo Iran, promene klime i energetiku.\nU raspravi na temu "EU i njena periferija", Devneport i šefica tima Srbije u pregovorima sa EU o članstvu, Tanja Miščević ocenili su da zemlje Zapadnog Balkana ne treba da se osećaju kao periferija u odnosu na EU.\nMiščević je rekla da, dok su u EU donekle zaboravljeni ideali na kojima je osnovana, to nije tako na Zapadnom Balkanu koji na Uniju gleda kao na model, a ne samo na ekonomsku silu.\n"Zato ne treba da sebe doživljamo kao periferiju, već kao nekog ko je spreman da se menja i želi da u jednom trenutku potane članica.\nDa li će se to desiti sutra? Ne, kao ni za pet godina. Ali to nije bilo moguće ni u slučaju sadašnjih članica kojima su bili potrebni vekovi da dostignu sadašnji nivo", rekla je ona.\nAli, Tanja Miščević je ocenila da pred zemljama Zapadnog Balkana nisu vekovi, već 20 do 30 godina da dostignu taj nivo razvoja.\nPo njenim rečima, buduće članice neće odmah po pristupanju ostvariti punu integraciju, s obzirom da EU ima više nivoa integracije, poput kasnijeg uključivanja u moneternu Uniju ili Šengenski prostor slobodnog kretanja ljudi i robe.


02/15/2018 09:21 Srbija Hronika\nMala Jana, ćerka ubijene pevačice Jelene Krsmanović, saslušana je više puta u istrazi ubistva njene majke, a njen iskaz biće korišćen na suđenju njenom ocu, osumnjičenom za ubistvo, piše Blic.\nŠta je 2. aprila 2016. godine na nasipu u Crvenki videla i doživela mala Jana, ćerka ubijene pevačice Jelene Krsmanović, nalazi se u optužnici koju je podiglo Više javno tužilaštvo.\nTada petogodišnja devojčica, ćerka ubijene pevačice i njenog supruga Zorana Marjanovića, jedini je svedok šta se dešavalo pre skoro dve godine u vreme kada joj je majka ubijena. Prema rečima izvora upućenog u slučaj, mala Jana saslušana je nakon majčinog ubistva nekoliko puta.\n- Sa devojčicom su psiholozi pričali nekoliko puta o danu kada je njena mama nestala, jer Jana je, prema tvrdnjama Zorana Marjanovića, jedina osoba koja je pored njega i supruge bila na nasipu u vreme ubistva - priča izvor.\nPrema njegovim rečima, mala Jana pričala je sa psiholozima odmah pošto je otkriveno beživotno telo njene majke, ali i u nekoliko navrata nakon toga.\n- Zoran Marjanović tvrdio je da je sve vreme bio sa ćerkicom na nasipu i da se ni jedne sekunde nije odvajao od nje. Međutim, prema optužnici, on je devojčicu ostavio samu skoro 10 minuta kako bi ubio Jelenu - priča izvor.\nKako objašnjava, malu Janu predložila je odbrana Zorana Marjanovića kao svedoka, međutim Više javno tužilaštvo je odbilo taj zahtev kako je ne bi dodatno viktimizovali.\nTakođe, dodaje izvor, ono što je posebno interesantno u ovom slučaju jeste svedočenje Janine vaspitačice Lenke Đorđević.\n- Ona je rekla da je mala Jana posle ubistva svoje majke često crtala i seckala travu govoreći: "Ovo je trava gde je nestala moja mama". Zbog toga je prvo svedočenje male Jane od veoma bitnog značaja, jer tada niko nije mogao da utiče na nju, već je devojčica psiholozima ispričala detalje vezane za 2. april 2016. godine i navodnu potragu za njemom majkom - priča izvor.\nKako objašnjava, Zoran Marjanović, koji je osumnjičen za ubistvo supruge, često je u svojim intervjuima isticao da je zajedno sa svojom ćerkom trčao za Jelenom.\n- On je svojim pričama pokušavao da preko devojčice stvori alibi, ističući da nikada nije prišao mestu Jeleninog ubistva, međutim veštačenja baznih stanica mobilnih telefona ukazale su na suprotno. Zoran Marjanović bio je na mestu gde je Jelena ubijena - naglašava on.\nZoran Marjanović, optužen da je 2. aprila 2016. u kanalu na nasipu Crvenka u Borči ubio suprugu Jelenu, najverovatnije se presvukao nakon zločina, a njegova krvava jakna nikada nije nađena. Više o tome čitajte OVDE.\nZašto je ubistvo Jelene Marjanović od početka obavijeno misterijom?


Energizer PREMIUM 12 V 80 Ah D+ akumulator cena, cene Srbija, prodaja Beograd Novi Sad Niš\nEnergizer PREMIUM 12 V 80 Ah D+ akumulator cene\n- Idealan spoj vrhunskog kvaliteta i vrhunskih performansi. Akumulator za zadovoljenje najviših zahteva u pogledu snage, hladnog starta, životnog veka i pouzdanosti za automobile više srednje klase... specifikacija\ncena od 12.790,00 do 12.790,00 din | prodavnica (3)\nIdealan spoj vrhunskog kvaliteta i vrhunskih performansi, Akumulator za zadovoljenje najviših zahteva u pogledu snage, hladnog starta, životnog veka i pouzdanosti za automobile više srednje klase\nEnergizer PLUS 12 V 95 Ah ASIA N D+ akumulator\nEPonuda nije internet prodavnica već Vam omogućava da brzo i lako nađete Energizer PREMIUM 12 V 80 Ah D+ akumulator po najjeftinijoj ceni. Naš cilj je da kupci budu što bolje informisani o ponudi Energizer akumulator PREMIUM 12 V 80 Ah D+ na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Energizer Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Energizer PREMIUM 12 V 80 Ah D+ akumulator sa PRODAVCEM. EPonuda ne može da garantuje potpunu tačnost specifikacije i slika za Energizer PREMIUM 12 V 80 Ah D+ akumulator. Pre kupovine, podatke za Energizer akumulator PREMIUM 12 V 80 Ah D+ proverite na sajtu PROIZVOĐAČA.


Po poukama iz Atine - Sport - Dnevni list Danas\nPočetna » Sport » Po poukama iz Atine\nKošarkaši Crvene zvezde protiv Fenerbahčea (19.00) debituju pred svojim navijačima u Evroligi\nPo poukama iz Atine\nU globalu krajnje prosečno odigrali su košarkaši Crvene zvezde na startu povratničke sezone u Evroligi.\n0Piše: N. M. 10. oktobra 2019. 10.12\nPanatinaikos je u Atini mogao, možda i morao da padne da su kojim slučajem izabranici Milana Tomića odigrali kolektivnije, jednostavnije i brže. Da li su i na koji način savladane lekcije iz prestonice Grčke trebalo bi da se vidi već večeras, na evroligaškom, ovosezonskom debiju pred svojim navijačima u Beogradskoj areni (19.00).\nZvezda će u drugom kolu ugostiti Fenerbahče, turskog velikana koji se trenutno baš i ne nalazi u optimalnoj formi, a dodatno je opterećen povredama ključnih igrača u centarskoj liniji.\nJan Veseli i Žofri Lovernj oporavljaju se od povreda i njihov tačan povratak je i dalje prolongiran. Željko Obradović bio je primoran da u septembru reaguje na tržištu i sa Vladimirom Štimcem potpiše tromesečni ugovor. Srpski centar je tokom leta trenirao sa Fenerom i mogućnost njegovog potpisa potrefila se sa novom povredom francuskog centra.\nKasniji povratak reprezentativaca koji su nastupali na Svetskom prvenstvu u Kini, odnosno odlazak Nikole Melija i Marka Gudurića u NBA, doveo je do toga da Fenerbahče nije startovao na očekivan način. Porazi u Superkupu Turske od Efesa, kao i protiv Real Madrida na startu Evrolige mogu se shvatiti i iz perspektive neubedljive igre protiv Gacijantepa u poslednjem kolu domaćeg prvenstva (84:75).\nZbog čitavog spleta okolnosti, trener Obradović pokušaće i u Beogradu da proširi rotaciju i na taj način održi ritam igre, koja je godinama unazad prepoznatljiva po odličnom protoku lopte, sjajnom „spejsingu“ i nesebičnosti ključnih igrača.\nU takvoj koncepciji uloge Điđija Datomea i Nikole Kalinića ostale su i dalje vrlo bitne u pogledu kreacije sa niskog posta, pravovremenih pasova; faktički spone između spoljne i unutrašnje linije. Nando de Kolo i Derik Vilijams trebalo bi da se ispostave kao fundamentalna pojačanja u nastojanju da Fener povrati titulu u domaćem prvenstvu, odnosno napadne istu u Evroligi.\nU Zvezdi još uvek pamte 12. januar 2017. i do sada jedinu evroligašku pobedu nad Fenerbahčeom izvojevanu „bananom“ Ognjena Kuzmića u poslednjoj sekundi utakmice. Da bi uopšte došli do pozicije da na jedan posed večeras odigraju sa Fenerom, crveno-beli će morati defanzivno da budu mnogo agresivniji, mobilniji na strani pomoći i daleko efikasniji u tranziciji.\nZvezda na startu sezone ima defanzivan problem na niskom postu, gde se Gist muči sa višim i fizički snažnijim centrima, a Odžo nižim i pokretljivijim. Lorenco Braun i Filip Čović odigrali su u Atini ispod svakog nivoa i posebno Čović mogao bi večeras da se pokaže u duelima sa plejmejkerima koji su po konstituciji slične građe.\nPerperoglu o trombozi\nStratos Perperoglu je prošle sezone pokazao da je potez uprave Crvene zvezde da ga angažuje u 34. godini, na predlog trenera Milana Tomića, bio ispravan. Trostruki osvajač Evrolige bio je jedan od najzaslužnijih za podizanje pehara u ABA ligi. U intervjuu za sajt Evrolige Perperoglu je otkrio da je 2011. mogao da završi karijeru zbog zdravstvenih problema. Sedeo je u avionu i nije ustao čitav let i posle dugog puta je osetio bol u desnoj nozi. Doktor je odlučio da mu proveri vene i onda ostao u šoku…\n„Samo mi je rekao da se ne pomeram! Kazao je da su mi vene začepljene i da je u pitanju ozbiljno zdravstveno stanje“, ispričao je Perperoglu i otkrio da je potom ustanovljena tromboza (krvni ugrušak) koju je imao i njegov otac, ali u mnogo kasnijem dobu, zbog čega se posebno uplašio. “ Iskreno, nisam znao da li ću ikada više igrati ponovo košarku. Danas, kada god imam neku povredu, kada sam pokidao mišić lista, rekao sam doktorima da mi ipak provere i vene. Brinem i o dijeti, na dugim letovima nosim specijalne čarape…“, ispričao je grčki košarkaš i otkrio da sa sobom nosi i lekove koji mogu da mu pomognu.\nCrvena zvezda – Fenerbahče 19.00\nCSKA – Bajern 19.00\nAsvel – PAO 20.45\nReal – Makabi 21.00\nHimki – Baskonija 19.00\nZenit – Barselona 19.00\nEfes – Alba 19.30\nMilano – Žalgiris 20.45\nRagbistkinja Isidora Savković: Posle plesa jajasta lopta


Spasili djevojčicu od prisilnog prosjačenja - Vijesti | Radio Televizija Budva - Budva Crna Gora\nRadio Budva Live: Milan Radjen - Srce se ne pita\nSlužbenici policije spasili su petnaestogodišnju djevojčicu od prisilnog prosjačenja i protiv njenog oca A.S. podnijeli prijavu za krivično djelo trgovina ljudima.\nIz Uprave policije saopšteno je da je djevojčica smještena u sklonište i da joj je obezbijeđena pravna zaštita.\nCentar bezbjednosti Podgorica je, navodi se u saopštenju, protiv A.S. podnio krivičnu prijavu kojom se tereti da je na štetu svoje 15-togodišnje ćerke počinio krivično djelo trgovina ljudima.\nU policiji sumnjaju da se 15-togodišnja djevojčica duže vremena, pod fizičkom silom, prijetnjom i prinudom oca, bavila prosjačenjem na teritoriji Glavnog grada, a za račun i interes svog oca i drugih za sada nepoznatih osoba na čijoj se identifikaciji radi.\n„S obzirom da je maloljetna djevojčica do sada u više navrata pretrpjela fizičko nasilje, iz bezbjednosnih razloga sklonjena je u Nacionalno sklonište za žrtve trgovine ljudima koje egzistira u okviru Kancelarije za borbu protiv trgovine ljudima, dok je za A.S. raspisana potjernica“, kaže se u saopštenju.\nIz policije su rekli da su, tokom rada na rasvjetljavanju tog krivičnog djela, kao i da bi djevojčica bila adekvatno zbrinuta i da bi joj se obezbijedila pravna zaštita, angažovani Centar sa socijalni rad, Osnovno i Više državno tužilaštvo u Podgorici i Nacionalno sklonište za žrtve trgovine ljudima.\n"Uprava policije će nastaviti sa aktivnostima na rasvjetljavanju svih oblika trgovine ljudima i svih krivičnih djela i prekršaja povezanih sa prosjačenjem, što je u skladu i sa nacionalnim i bezbjednosnim prioritetima i preporukama međunarodnih partnera u okviru poglavlja 23 i 24", zaključuje se u saopštenju.